ဝီ ဖတ်ဖို့စာ | Myanmar Gazette News Media Forum Network\nHome » History » ဝီ ဖတ်ဖို့စာ\nPosted by မြစပဲရိုး on Feb 14, 2015 in History, Literature/Books | 23 comments\n၁၉၄၄ခုနှစ် ဩဂုတ်လတွင် စတင်ဖွဲ့စည်းလာခဲ့သော ဖက်ဆစ်တိုက်ဖျက်ရေး ပြည်သူ့လွတ်လပ်ရေး အဖွဲ့ချုပ်ကြီးသည် ၁၉၄၅ ဩဂုတ်လတွင် ဂျပန်စစ်တပ်များ လက်နက်ချပြီးသောအခါ ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် ဟု အမည်ပြောင်းလွှဲ ခေါ်ဝေါ်စေခဲ့၏။\nထို့နောက် မြန်မာပြည်အနှံ့အပြား မြို့ရွာတိုင်းတွင် (ဖဆပလ) အဖွဲ့ခွဲများကို ပြင်ဆင်ဖွဲ့စည်းပြီး လျှင် လူထုစည်းရုံးလှုပ်ရှားရေး လုပ်ငန်းများကို ဆောင်ရွက်ခဲ့သည်။\n၁၉၄၆ ဇန်နဝါရီလ တွင် မြို့ရွာတိုင်း၌ ဖွဲ့စည်းပြီးသော အဖွဲ့များကို အခြေခံထားလျှက် ဖဆပလ အဖွဲ့ချုပ်ကြီး၏ နိုင်ငံရေးဆိုင်ရာ ညီလာခံကြီးကို စည်းဝေးကျင်းပခဲ့လေသည်။\nယင်းနိုင်ငံရေးဆိုင်ရာ ညီလာခံသဘင်ကြီးကို ဇန်နဝါရီလ ၁၇ ရက် နေ့မှ စတင်ကျင်းပလေရာ ညီလာခံ၌ ဖဆပလဥက္ကဋ္ဌ အဖြစ် ဗိုလ်ချုပ်အောင်ဆန်း ၂၀ရက်နေ့တွင် ပြောကြားသော အလယ်ပစ္စယံ ညီလာခံ မိန့်ခွန်းထဲ မှ “ဘာသာရေး” အပိုင်း ကို ခွဲ၍ ဖော်ပြပေးလိုက်ပါသည်။\nဘာသာရေးမှာ လူ အသီးသီး တို့၏ သက်ဝင်ယုံကြည်မှု ဖြစ်၏။\nနိုင်ငံရေးမှာကား လူ အသီးသီး တို့၏ ပေါင်းသင်းဆက်ဆံမှု သိပ္ပံအတတ်သာလျှင် ဖြစ်၏။\nသိပ္ပံအတတ် အနေအားဖြင့် နိုင်ငံရေးသည် လူ အသီးသီးတို့၏ အခွင့်အရေးကို စောင့်ရှောက်ရပေလိမ့်မည်။\nအခွင့်အရေးများတွင် လွတ်လပ်စွာဘာသာ ကိုးကွယ်နိုင်မှုလည်း ပါဝင်လေ၏။\nဤအခွင့်အရေး ပေးရာ၌ပင် ကျွန်ုပ် တို့သည် နိုင်ငံရေးနှင့် ကိုးကွယ်သည့်ဘာသာ နှစ်ဌာန စပ်ကြားတွင် စည်းတား ရပေလိမ့်မည်။\nအဘယ်ကြောင့်ဆိုသော် နိုင်ငံရေးနှင့်ဘာသာရေးမှာ သဘောမတူ အမူကွဲပြား တစ်ခြားစီ ဖြစ်သောကြောင့်တည်း။\nဘာသာရေး နှင့် နိုင်ငံရေး ကို ရောစပ်ပါမူ ဘာသာရေး၏ သဘောတရား ကို ဆန့်ကျင်ရာရောက်ပေ၏။\nဘာသာရေးသည် နောင်တမလွန်ဘဝ များကို (ဝါ) လောကုတ္တရာကို ရှေ့ရှုသည်ဖြစ်သောကြောင့် လောက အရေးနှင့်များစွာ မသက်ဆိုင်ချေ။\n. နိုင်ငံရေးမှာမူကား လောကီရေးရာသာဖြစ်ပေ၏။\nလုပ်ငန်းသဘောမှာ လူမှုတိုးတက်ရေးနှင့်ဘာသာရေး တို့သည် အခြေသဘောအားဖြင့် ဆန့်ကျင်စရာအကြောင်းမရှိဟု ယူဆမိပေသည်။\nဘာသာတရားက သစ္စာ၊ မေတ္တာ နှင့် သမ္မာအာဇီဝ၊ သမ္မာကမ္မန္တ စသည်တို့ကို ဓမ္မအနေနှင့် ဟောကြားခဲ့ရာ လူမှုတွင်လည်း ဤဓမ္မတို့ကို လေးစားကြပေသည်။\nသို့ဘာလျက်လည်း ဘာသာတရား၏နာမ ကို အလွဲသုံးစားပြူ့ကြပြီးလျှင် လူတစ်ဦးသည် တစ်ဦး၏ ဆင်ခြင်တုံတရား ကင်းမဲ့ခြင်းကို အကြောင်းပြု၍ မတရားသော အမှုတို့ကို\nပြုသည်ရှိသော် ပတ်ဝန်းကျင်ရှိ လူ တစ်စုသည် ထိုမတရားမှုကို လစ်လျုရှုခြင်း ဘယ်နည်းနဲ့မျှ ပြုနိုင်မည်မဟုတ်ပေ။\nအကယ်၍ ဘာသာကို အမှီပြု အသက်မွေးသူတို့သည် ဘာသာ၏အမည်ကို သုံးလျှက် တရားဓမ္မဖြစ်လေဟန် ဟောပြောချက်တစ်ခု ကို ပြုလျှင် လူအများကို နစ်နာစေမည် ဖြစ်သောကြောင့်\nကျွန်ုပ်တို့သည် လူ့ချမ်းသာကို လိုလားသည့်အားလျော်စွာ တားမြစ်ရပေလိမ့်မည်။\nဤ ဥပဒေသသည် ကျွန်ုပ်က ထွင်လိုက်သော ဥပဒေသမဟုတ်ချေ။\nကျွန်ုပ်တို့၏ရာဇဝင်တွင် အလွန်ကျော်ကြား ထင်ရှားသော အနော်ရထာဘုရင်မင်းမြတ်သည် ဤဥပဒေသကို ထိထိရောက်ရောက် လိုက်နာဆောင်ရွက်ဘူးလေသည်။\nရာဇဝင်ကို ကြည့်မူ ဘာသာတရားကို မှီ၍ အသက်မွေးကြသော သူများကို ခွဲခြား၍ သိနိုင်ကြပေလိမ့်မည်။\nဘာသာတရားသည် ကျွန်ုပ်တို့ လူမှုကို ရှုပ်ထွေးစေသည်မဟုတ်။\nဘာသာတရားကို မှီ၍ အသက်မွေးကြကုန်သော သူတို့သာလျှင် ရှုက်ထွေးကြစေ၏။\nဘာသာတရားကို ကြည့်ပြန်မူ ဤကဲ့သို့သောလူမျိုးကို အားပေးခြင်းမရှိသည် ကို တွေ့မြင်ကြရပေလိမ့်မည်။\nသို့သော်လည်း အသီးသီးသော ဘာသာတရားတို့ကို မှီ၍ အသက်မွေးကြကုန်သော သူများရှိခဲ့ဘူးလေပြီ။\nဥရောပတိုက်၌ ရဟန်းမင်းကြီးများနှင့် ဧကရာဇ်မင်းတို့ အချင်းဖြစ်ပွါးခဲ့ပုံ၊ ကျွန်ုပ်တို့ နိုင်ငံ၌ အရည်းကြီးများနှင့် အနော်ရထာမင်းမြတ် အရေး တွေ့ရပုံ၊\nအနောက်နိုင်ငံကြီးများ နယ်ချဲ့ရာတွင် သမ္မာကျမ်းစာကိုင်သူတို့က ရှေ့ကသွားလုပ်၍ အလံကိုင်သူ နှင့် ကုန်သည်တို့က နောက်မှလိုက်ရပုံ အကြောင်းစုံ ကို ထောက်ထားလျှက်\nမည်သည့်ကာက ဒေသ၌မဆို ဘာသာတရားက မှီ၍ အသက်မွေးသူများ ရှိခဲ့ဘူးကြောင်း ကို ကျွန်ုပ်တို့ သတိရကြပေလိမ့်မည်။\nယခုဘာသာတရားကို မှီ၍ အသက်မွေးသူများဟု ဆိုရာ၌ ရှင်းလင်းရန်လိုပေသေး၏။\nဘုန်းကြီးပင်ခေါ်ခေါ်၊ ရဟန်းပင်ခေါ်ခေါ် နှစ်မျိုး နှစ်စားရှိ၏၊\nတစ်မျိုးမှာ ဘာသာတရားကို မှီ၍ အသက်မွေးသူများသာ ဖြစ်၍ ဘာသာတရား တိုးတက်ပြန့်ပွါမှုကို သတိပြုခြင်း အားထုတ်ခြင်း မရှိချေ။\nဘာသာတရားနှင့် ဆန့်ကျင်သော အမှုမျိုးပင်ပြုကြ၏။\nတစ်မျိုးမှာကား ဘာသာတရား တိုးတက်ပြန့်ပွါးမှုကို လေးစား၍ လောကီသားတို့၏ အမှု ကို ရှေ့ရှုခြင်း မရှိချေ။\nကျွန်ုပ်တို့၏ တိုင်းပြည်တွင် သံဃာတော်အရှင်မြတ်များသည် ရာဇဝင်တစ်လျှောက်လုံး ကျွန်ုပ်တို့လူမျိုး၏ ရှေ့က မားမားမတ်မတ်ရပ်လျှက် မြင့်မြတ်သောအမှုမျိုးကိုသာ ပြုလုပ်ခဲ့ကြပေ၏။\n. ရှေးခေတ်များ၌ သံင်္ဃာတော်အရှင်သူမြတ်များသည် ကျွန်ုပ်တို့ တစ်မျိုးလုံးကို ပညာသင်ပေးရန်တာဝန်ကို ထမ်းဆောင်ခဲ့ကြပေသည်။\nယခုခေတ်၌ပင်တောရွာများတွင် သံင်္ဃာတော်အရှင်သူမြတ်များ ပညာသင်ကြားပေးလျှက်ရှိသောကြောင့် မြောက်များစွာ သော အမျိုးသားတို့သည် စာပေတတ်မြောက်ကြပေ၏။\nအချုပ်မှာ သံင်္ဃာတော်အရှင်သူမြတ်များ၏ စေတနာလုံ့လကြောင့် ကျွန်ုပ်တို့၏ စိတ်ဓာတ်မြင့်မြတ်မှု အသွင်အပြင် ယဉ်ကျေးမှု တို့သည် အထူးသဖြင့် တိုးတက်ခဲ့လေသည်။\nထိုအကြောင်းများကြောင့် ကျွန်ုပ်တို့၏ သံင်္ဃာတော်အရှင်သူမြတ်များ သည် ကျွန်ုပ်တို့၏ ထူးကဲသော ကျေးဇူးဥပကာရများကို ခံတော်မူထိုက် ကြပါပေ၏။\nကျွန်ုပ်တို့နိုင်ငံတွင် များသောအားဖြင့် ဗုဒ္ဓဘာသာကို သက်ဝင်ယုံကြည် ကိုးကွယ်ကြသည် ဖြစ်သောကြောင့် အခြားဘာသာတရားများကို မထိခိုက်စေဘဲ ပြောလိုသည်မှာ\n. နှစ်ပေါင်း ၂၅၀၀ အတွင်း လိမ်းကပ်၍လာခဲ့သော ကြေးညှော်တို့ကို ကျွန်ုပ်တို့ ပွတ်တိုက်နိုင်ခဲ့ပါလျှင် ဗုဒ္ဓဘာသာ သာသနာရောင်သည် ကမ္ဘာပေါ်တွင် အထွန်းပြောင်ဆုံး ဖြစ်လာလိမ့်မည် ဟူ၍ ယူဆရပေမည်။\nသို့ဖြစ်သောကြောင့် ယခု သံင်္ဃာတော်အရှင်မြတ်များအား သီးခြား၍ လျှောက်ထားလိုပါသည် ဘုရား။\nအရှင်ဘုရားတို့သည် အလွန်ထူးကဲသော ဗုဒ္ဓသာသနာတော်ထမ်း ရဟန်းမြတ်များ ဖြစ်တော်မူကြပါသည်။\nအရှင်ဘုရားတို့က သာသနာတော်ရောင် ထွန်းပြောင်အောင် အားထုတ်တော်မူကြပါ။\nကမ္ဘာလောကကြီး ကို သာသနာရောင် အလင်းပေးတော်မူကြပါ။\nသို့မှသာလျှင် ကမ္ဘာသူ ကမ္ဘာသားတို့ မေတ္တာတရားပွါးများ၍ သမစိတ္တနှင့် ညီရင်းအစ်ကို မောင်ရင်းနှမ ကဲ့သို့ နေနိုင်ကြပါလိမ့်မည်။\nအရှင်သူမြတ်များကို ဘုရားတပည့်တော်တို့ ကိုးကွယ်ဆည်းကပ်ပါသည်။\nတကမ္ဘာလုံး ကိုးကွယ်ဆည်းကပ်သည် ကိုလည်း မြင်ချင်ပါသည်။\nတပည့်တော်တို့ နိုင်ငံတွင်သာမက တကမ္ဘာလုံး မှာပင် မေတ္တာတရား သမစိတ္တ သဘောထားတို့ကို ပြုပြင်နိုင်သော စွမ်းပကား အရှင်ဘုရားတို့မှာ ရှိပါသည်။\nဤစွမ်းပကား ကို သုံးရာ၌ အောင်မြင်တော်မူပါလျှင် မနုဿ .. လူတစ်မျိုးလုံး အစဉ်အဆက် နှစ်ပရိစ္ဆေဒ ရှည်လျားစွာ ရှိခိုးပူဇော်ကြပါလိမ့်မည်။\nဤကဲ့သို့ ဆောင်ရွက်မှုသည် သာသနာဖက်ကသာ ကြည့်၍ မြင့်မြတ်သည် မဟုတ်ပါ။\nတပည့်တော်တို့၏ နိုင်ငံနှင့် လူမျိုးအတွက် အမြင့်မြတ်ဆုံးသောနိုင်ငံရေးကို ဆောင်ရွက်ရာလည်း ရောက်ပါသည်ဘုရား။\nတပည့်တော်တို့ နိုင်ငံအရပ်ရပ်သို့ ကြွရောက်တော်မူပြီးလျှင် မေတ္တာတရား၊ ညီညွတ်ရေးတရား များ ကို ဟောတော်မူကြပါ။\n. မြင့်မြတ်သော လွတ်လပ်ရေးတရားကိုလဲ ဟောတော်မူကြပါ။\n. မြင့်မြတ်သော လွတ်လပ်ရေး ဆိုရာ၌\n— လွတ်လပ်စွာ ဘာသာရေးတရား ကိုးကွယ်နိုင်မှု၊\n— လွတ်လပ်စွာ ဘာသာရေးတရား ကို ကာလဒေသမရွေး ဟောပြောနိုင်မှု၊\n— ကြောက်ရွံ့စိုးရိမ်ပူပန်ခြင်းမှ ကင်းလွတ်မှု၊\n— လူအ လူန ဘဝ မှ လွတ်မြောက်မှု စသည်တို့ဖြစ်ပါသည်။\nအရှင်သူမြတ်တို့သည် သုံးလူ့ထွဋ်ထား မြတ်စွာဘုရား ဩဝါဒ ပေးတော်မူခဲ့သည့် အတိုင်း\n“အပ္ပမာဒေန၊ သမ္ပဒေထ” မမေမလျော့ဘဲ အစဉ်ထာဝရ အားထုတ်ကြဖို့ တပည့်တော်တို့ ဗမာလူမျိုးတစ်မျိုးလုံးကို ဆိုဆုံးမတော် မူကြပါဘုရား။\nဤသို့သော မိမိကိုယ်ကို မိမိသာလျှင် အားကိုးမှုဖြင့် တပည့်တော်တို့၏လူမျိုး သည် လောကုတ်လောကီ နှစ်လီသော အကျိုးထူးများကိုခံစားနိုင်အောင် ဆောင်ရွက်နိုင်ကြပေလိမ့်မည်။\nအရှင်ဘုရားများ၌ ဤကဲ့သို့သော မွန်မြတ်သည့် တာဝန်ဝတ္ထရားများရှိပါသည်။\nဤမွန်မြတ်သော တာဝန်ဝတ္ထရားများကို ကျေပြွန်စွာ ထမ်းဆောင်တော်မူကြပါဘုရား။\nတပည့်တော်တို့မှာ အရှင်သူမြတ်များကို ရိုသေလေးမြတ်စွာ တိုက်တွန်းစကား လျှောက်ထားခြင်းကိုသာပြုနိုင်ပါသည်။\n. ဆောင်ရွက်ဖို့။ တာဝန်ကျေပြွန်မည် မကျေပြွန်မည် ဟူသော ပြသနာမှာ အရှင်သူမြတ်များသာ ဖြေရှင်းနိုင်ကြပေလိမ့်မည်။\nအခု ကျွန်မတို့ အချိန်မှာတော့\n“ဘာသာတရားကို မှီ၍ အသက်မွေးသူများ” များ လာတာ ကို မတားဆီးတဲ့ အပြင် အားပေးပြီး လက်ကိုင်တုတ် လုပ်နေတဲ့ သူများ ကြီးစိုး နေတော့\nဒီ မြေမှာ သာသနာ မပျက် ရင် ကံကောင်း ပါ ဦးအောင်ဆန်းရေ။\n“ဘာသာတရားကို မှီ၍ အသက်မွေးသူများ” ဆိုတဲ့စကားလုံးအသုံးအနှုန်းလေး.. လွှတ်ကြိုက်သဗျာ…။\nသခင်အောင်ဆန်းတို့… တော်ပုံများ.. အံ့သြလို့မကုန်..။\nCredit to – Pa Yit (Source from – Facebook)\nစစ်တပ်ကို သွန်လိုသွန်၊ မှောက်လိုမှောက်\nအသုံးချနေတဲ့ အဘ တွေအကြောင်းကို\nဘဘတွေရဲ့ အကြောင်းကို ဆင်ခြင်နိုင်ဖို့..၊\n– စစ်တပ်ကို ပြည်သူမုန်းအောင်လုပ်တယ်၊\n– စစ်တပ်အောက်ကလူတွေ ကိုခေါင်းပုံဖြတ်ပြီး..\n– အဆင့်ဆင့် ခိုးကြတယ်၊\nကိုးကန့် ၀တို့နဲ့ ပြန်ပေါင်းထုတ်တယ်\nပြီးရင် ဘိန်းလုပ်တယ်၊ စီးပွားရေးလုပ်တယ်\nစစ်ထဲဝင်ချင်တဲ့သူ (၁၀၀) မှာ\nကား နဲ့ လိုက်မပို့နိုင်တာကို..\nဗိုလ်ချုပ်မွေးနေ့ မို့လို့ …\nစစ်ခွေးနဲ့ စစ်သားကို ခွဲတာလား..၊\nပြီးရင် အဲဒီနှစ်ခု အချိုးချကြည့်ပါ..\nအဆပေါင်း ထောင်သောင်းသိန်း မက.\nလေးစားပါတယ် အရေးအသား ထိရောက်မှန်ကန် ပြည့်စုံလွန်းတယ်ဗျာ\nဒေါ်လေး… ဒေါ်လေမြ။ ဆြာတော် ၀ီကို သွားမပြောပါနဲ့။\nသူလဲ တော်တော်လေးစားဖို့ ကောင်းပါတယ်ဗျ။\nစင်ပေါ်တက်ပြီး လူပေါင်း အရာ အထောင်ရှေ့မှာ xသည် လို့ ပြောရဲ့တာ ဆြာတော်ရယ် ဗိုလ်ချုပ်ရယ်ပဲ ရှိတာပါ။\nကိုကောင်းကင်ကိုဆီက စောနကရှယ်ထားတဲ့အထဲက ဟာလေးတွေ\n” Stockholm Syndrome (စတော့ဟုမ်း လက္ခဏာစု) (by Kang Shin Juu)\nဘာသာပြန်သူ။ Sunwu Kang (ဝေနွယ်နှင်းစိုး) (s2sunwus2@hanmail.net)\nနောက်ခံအချက်လက်။ ။ ဓားပြတွေက ဓားစာခံအဖြစ် ခေါ်ဆောင်သွားခံရတဲ့ သူတွေဟာ ဓားပြတွေနှင့် အချိန် အတော်ကြာ နေရင်း ဓားပြတွေကို သနားပြီး ဒီ ဓားပြတွေကို ဖမ်းဖို့ ကြိုးစားနေတဲ့ ရဲတွေကို ရန်သူအဖြစ် သတ်မှတ်ပစ်တဲ့ စိတ်အခြေအနေကို ဆိုလိုပါတယ်။\n၁၉၇၃ခုနှစ် ဆွီဒင်နိုင်ငံ Stokcholm မြို့ ဘဏ်တစ်ခုမှာ ဖြစ်ပွားခဲ့တဲ့ ဖမ်းဆိး လုယက်မှုကြောင့် ဖြစ်ပေါ်လာတဲ့ ဝေါဟာရ ဖြစ်ပါတယ်။ အဲဒီအချိန် ဓားပြတွေကြောင့် အင်မတန်ဆိုးဝါးလှတဲ့ နေရာတွေရောက် ဓားစားခံအဖြစ် အဖမ်းခံလာရတဲ့ သူတွေဟာ မိမိရဲ့ အသက်ကို ဆုပ်ကိုင်ထားတဲ့ အင်အားကြီးမားသူ ဓားပြရဲ့ လွှမ်းမိုးမှုကြောင့် ဒီ ဓားပြကိုပဲ ထောက်ခံဖို့ ဖြစ်လာပါတယ်။ ဘယ်လောက်ထိလဲဆိုရင် အတူတူ ပူးပေါင်းဖို့အထိပါ ဖြစ်လာပါတယ်။\nဓားစားခံအဖြစ် ဖမ်းဆီးခေါ်ဆောင်ခံရတဲ့ဆိုတဲ့ အဖြစ်ဟာ အဖြစ်ဆိုးတွေထဲက အဆိုးဝါးဆုံး အခြေအနေလို့လည်း ပြောလို့ရတယ်မဟုတ်လား။ ဒီ ဓားပြတွေဆီက မလွတ်မြောက်နိုင်ဘူးဆိုရင် အဆိုးဆုံးအခြေအနေက အသက်သေသွားတဲ့အထိ ဖြစ်နိုင်တယ်လေ။ အဲဒီတော့ ဒီလို အခြေအနေ ဆိုက်ရောက်ပြီး ကိုယ့်ကို ကယ်တင်နိုင်မယ့် အင်အား၊ ရဲတွေမှာလည်း မရှိဘူးဆိုရင် ဓားစားခံတွေရဲ့ စိတ်ဓာတ်ကျမှုဟာ အရမ်းအရမ်းကို ဖြစ်ပွားလာနိုင်တယ်ဆိုတာ ဧကန်မလွဲပါပဲ။\nဒီလိုအခြေနေမျိုး ရောက်ပြီဆိုရင် ဓားစားခံတွေဟာ ဘယ်လို တုံ့ပြန်မှုတွေ ရှိနေမလဲ။ သူတို့တွေကို ကယ်တင်ပေးမယ့် ရဲတွေ၊ လူ့အဖွဲ့အစည်း(society)တွေထက် သူတို့ကို ချုပ်ထားတဲ့ ဓားပြတွေရဲ့ ဘက်ကို လိုက်ပေးဖို့ ဖြစ်လာပါတယ်။ စိတ်ပညာရှင်တွေရဲ့ စကားအရဆိုရင် ၊ ဓားစာခံတွေ ခံစားဖို့ ဖြစ်လာတဲ့ Stockholm လက္ခဏာစု ဟာ အချက်၃ချက် ရှိနေပါတယ်။\n(၁) မိမိတို့ရဲ့ အသက်ကို ဆုပ်ကိုင်ထားတဲ့ ဓားပြတွေဟာ ဓားစာခံအဖြစ်ပဲ အသုံးချပြီး အသက်ကို ဒုက္ခမပေးပါလားဆိုပြီး ဓားစာခံတွေက ကျေးဇူးတွေတင်၊ နောက်ဆုံးတော့လည်း သူတို့တွေကို ကြင်နာတဲ့စိတ်တွေအထိ ဖြစ်ပေါ်လာတာလို့ ပြောပါတယ်။\n(၂) ဓားစာခံတွေဟာ မိမိတို့ကို လာကယ်တဲ့ ရဲတွေကိုတောင် ပြန်လည်တိုက်ဖို့လုပ်ဆောင်ပါတယ်။ ဘာဖြစ်လို့လဲဆိုတော့ ရဲတွေဟာ မိမိတို့နဲ့ ဓားပြတွေကြားမှာ ရှိတဲ့ သံယောဇဉ်ကို ဖျက်ဆီးပြီး မိမိတို့ရဲ့အသက်ကိုတောင် ထိခိုက်လာနိုင်တဲ့အတွက်ကြောင့် ဖြစ်ပါတယ်။\n(၃) နောက်ဆုံးအချက်က – ဓားစာခံတွေဟာ ဓားပြတွေအပေါ် ခင်မင်သွားပါတယ်။ ဒီလိုနဲ့ ဓားစာခံနဲ့ ဓားပြတွေဟာ အတူတကွ ကြောက်ရွံ့မှုဆိုတဲ့ စိတ်ခံစားမှု ဖြစ်ပေါ်ပါတယ်။ ဒီလိုနဲ့ ဒီ နှစ်ဦးနှစ်ဘက်ကြားမှာ “ငါတို့(we)” ဆိုတဲ့ အင်မတန်တွေးရခက်တဲ့ ယုံကြည်မှုတွေ ဖြစ်ပေါ်လာခြင်းပဲဖြစ်ပါတယ်။ ”\nသေချာရှင်းပြရေးပြတာကတော့ စောနကရှယ်ထားတဲ့အထဲသာ ဖတ်ကြည့်\nလူတွေဟာ အရိုးကွဲအောင်ရိုက်မှ အသည်းစွဲအောင်ချစ်တယ်ဆိုတာနဲ့တော့ ဆင်မလားမသိ…\n(၀) ပထမမတိုင်ခင်.. နံပါတ်သုံညအချက်လို့ပဲဆိုချင်ဆို.ပေါ့..။\nဓားစာခံတွေဟာ … ဓားပြတွေကိုကြောက်ရင်း..ကြောက်ရင်းနဲ့ မိမိအသက်ကိုဆုပ်ကိုင်ပိုင်စိုးထားသူတွေရယ်လို့… မသိစိတ်ကလက်ခံတဲ့အခါ.. ကိုယ့်အသက်ကို လာရောက်ကယ်တင်မယ့်သူ(ရဲ)တွေကို.. ပြန်လုပ်ပြလိုက်မဟဲ့..။ ပြန်ချပြလိုက်မဟဲ့ဆိုတဲ့အတွေးတွေဝင်လာပါတယ်..။\nဖားတာ..ဖားတာ..။ အသက်ရင်းပြီး.. ဖားတာ..။ ဓားပြတွေကိုဖားတာပါ…။ အဝေးကမသေချာတဲ့.. ရဲတွေအပေါ်ပူးပေါင်းပြတာထက်စာရင်.. အနီးကသေချာတဲ့..ဓားပြကိုဖားရင်း… သနားမေတ္တာခံယူချင်တဲ့..သဘော…သဘော..။\nအရီးပိုစ်နဲ့ မဆီမဆိုင် မှတ်ချက်ကြောင့် အတွေးဝင်တာတော့ဆောရီးပါ ..\n၁၉၈၈ ကျော် လွန် ပြီးကာလ စက်မှုတက္ကသိုလ်ကနေ တပ်ထဲ ရောက်ခဲ့ တဲ့ ဗိုလ်ကြီး တစ်ယောက်နဲ့ စကားပြောဖြစ်ခဲ့တယ် ..အရေးအခင်းအချိန် သူက နယ်ဘက်မှာ တာဝန်ကျတယ် .. သူပြောခဲတဲ့စကားလေးကို အမြဲ အမှတ်ရမိတယ် ..\nကျွန်တော်တို့လဲဗျာ ကျောင်းသားက လာတာဘဲ .. ဘယ်ပစ်ချင်ပါ့မလဲ ..ဒါပေမဲ့ ကျွန်တော်တို့ကို ပုဆိုးလှန်ပြတဲ့ကောင်နဲ့ မအေနဲ့ ကိုင်တုတ်တဲ့ကောင်နဲ့ မျိူးစုံဆဲဆိုတိုင်းထွာတာတွေ များလာတော့ကျွန်တော်တို့လည်း ကြာတော့ သည်းမခံနိုင်တော့ဘူး ။ စစ်သားတွေ အချင်းချင်းလဲပိုစည်းရုံးလာတယ်ဗျ .. ..ပစ်ကြခတ်ကြတော့ ကျွန်တော်တို့က လက်နက် နဲ့ လူဆိုတော့ ကျွန်တော်တို့ကို ပုဆိုးလှန်ပြထားတဲ့သူ ကိုင်တုတ်နေသူတွေကို စော်မိတော့တာပေါ့ …….. ဆိုတာလေး အမှတ်ရမိတယ် …\nအခုတော့သူလဲ အပွင့်အခက်တွေ တော်တော်များနေတဲ့ ဦးဆောင်သူ တစ်ဦးဖြစ်နေပြီပေါ့ ..\nဒီစကားဘာလို့ပြောတဲလဲ ဆိုတော့ ထစ်ခနဲဆို စစ်ခွေးတွေဘာဖြစ်တယ် ညာဖြစ်တယ် ပြောနေသူတွေ က အဲ့ဒီ့လူတွေကို တစ်ဘက်စွန်းရောက်အောင် စုစည်းမိအောင်တွန်းပို့နေကြတယ် ဆိုတာ သူတို့ဟာ သူတို့ မသိကြတာ ကို ပြောပြချင်တာဘဲ … နောက် ခု အဘဖြစ်လာသူတွေလဲ တစ်ချိန်က အောက်ခြေက လာခဲ့ကြတာပါဘဲ . မိုးပေါ်က ပြုတ်ကျသူတွေ အားလုံးမဟုတ်ပါဘူး ။ လက်နက်ကိုင် အဖွဲ့ အစည်းမို့လို့ အထက်အောက် နာခံအောင် အသေရိုက်သွင်းထားတာတွေက တော်ရုံပြောင်းဖို့ မလွယ် ။\nကျန်တာတော့ ကိုယ့် အတွေးနဲ့ ကိုယ် ကိုယ့်ခံယူချက် နဲ့ ကိုယ် ။ ဘယ်နေရာဖြစ်ဖြစ်ကောင်းသူရှိသလို ဆိုးသူလဲ ရှိတာဘဲ ။\nမေ့သွားလို့ … အရီးလတ် ကျမ္မာပါဇီ။\nအပြစ်တင်တာတော့ ပြည်သူတွေ အရမ်းးးလွန်လွန်းးးတာပေါ့\nအင်အားကြီးသူက အင်အားနဲသူကို အနိုင်ကျင့်တာ မဆန်းတဲ့ လောကဖြစ်နေတာပါ ..\nကဒါဖီ အင်အားရှိစဉ်က အဲ့ဒီလိုပြောခဲ့သူတွေ လက်ထဲ အင်အားလဲ ရသွားရော ကဒါဖီတို့ဘယ်လိုသေခဲ့ ရလဲ ဆိုတော့….\nအခု လက်နက်မရှိလို့ ဆဲဆို နေသူတွေလက်ထဲ လက်နက်ရောက်သွားရင်လည်း ဒီလိုဘဲ ပြန်ပြုမူကြမှာပါဘဲ ..\nလူ ဆိုတာ လူဘဲ မို့ လူ အကျင့်ဘဲ ကျင့် ကြတာများပါတယ် …\nယူအက်စ်မှာ.. … ရဲတွေကိုသင်တန်းပေးတဲအခါမယ်.. သေနတ်ကိုင်လိုက်ရင်..လူကစိတ်ဓာတ်ပြောင်းသွားပြီး.. .. ကိုယ့်ကိုယ်ကိုယ်.. နတ်ဘုရားလိုစိတ်တွေဝင်လာတယ်လို့ဆိုပါတယ်..။\nအဲဒါကြောင့်.. ယူအက်စ်ရဲတွေ.. သေနတ်ကိုင်ထားပြီဆို.. ဟိုမှာဖက်ကတော့..အူကြောင်ကြောင်မလုပ်နဲ့.. ပစ်တော့တာပဲ..။\nအဲဒါကြောင့်.. ရဲက..အမိန့်ပေးခိုင်းပြီဆို.. ကလန်ကဆန်မလုပ်နဲ့.. ပြောတဲ့အတိုင်းသာအတိအကျလိုက်လုပ်ပါတဲ့..။\nနောက်သူတို့ကိုပေးထားတဲ့အမိန့်တခုက.. ပစ်ရင်တော့.. တချက်နဲ့မပစ်နဲ့.. ကျည်ကုန်အောင်ပစ်.. ၀ိုင်းပစ်..သေအောင်ပစ်တဲ့..။\nအောက်ကစာက.. တာဝန်ရှိသူကသတင်းစာထဲထည့်ခိုင်းလို့.. ထည့်ပေးဖူးတဲ့..စာ..။ ဗဟုသုတအလို့ငှာ..။\n•\tရဲဝန်ထမ်းက သင့်ကို ထိပ်တိုက်တားဆီးလာပါက ဘာလုပ်ရမလဲ။\n. စိတ်လျော့၍စိတ်အေးအေးထားပါ။ စိတ်အေးအေးဖြင့်စကားအသုံးအနှုံး၊ကိုယ်အမူုအယာ၊ကိုယ်ခံစားမှုများကို ထိန်းထိန်းသိမ်းသိမ်းထားပါ။ မိုက်ရူးရဲဒေါသဖြင့် ဘာမှမလုပ်ပါနဲ့။\n. ရဲဝန်ထမ်းကို ဆဲဆိုခြင်း၊ မချေမငံပြောခြင်းမပြုပါနဲ့။\n.သင်ဘာပြောပြော၊ ဘာလုပ်လုပ် ရဲဝန်ထမ်းကမှတ်ထားပြီး သင့်စကားနှင့်သင် ပြန်ပြီးကြိုးချည်ခံရတတ်ပါတယ်။\n. သင့်လက်နှစ်ဘက်စလုံးကို ရဲဝန်ထမ်းမြင်နိုင်သောနေရာတွင်ထားပါ။ (လက်မြောက်ထားခြင်း။ ကားမောင်းစဉ်ဖမ်းပါက ကားစတီယာတိုင်ပေါ်တွင် လက်နှစ်ဘက်လုံး တင်ထားခြင်း။)\n. ရဲဝန်ထမ်းဆီမှ ခေါင်းမရှောင်လိုက်ပါနဲ့။\n. ရဲဝန်ထမ်းဆီမှ ထွက်မပြေးပါနှင့်။\n.ရဲဝန်ထမ်းအား လက်ဖြင့်၊ ကိုယ်ဖြင့်၊ ခြေထောက်ဖြင့် သွားမထိပါနဲ့။\n. သင်မှန်သည်ထင်သော်လည်း ရဲဝန်ထမ်းကို ပြန်ပြီးမဆန့်ကျင်ပါနဲ့။\n. ရဲဝန်ထမ်းနဲ့ထိတ်တိုက်ကြုံချိန်မှာ မကျေနပ်ချက်ကို ပြောဆိုမိသော်၊ ရဲဝန်ထမ်းကို “ သင်မှားတယ်” ဟုပြောဆိုခဲ့သော် အခြေအနေပိုဆိုးသွားနိုင်ပါသည်။\n. ဖြစ်ခဲ့သည့်အကြောင်းကို သွားပြီးရှင်းပြမနေပါနှင့်။ ပါးစပ်ပိတ်ထားပါ။ သင့်နာမည်နှင့်လိပ်စာမှလွဲ၍ တခြားဘာမှမပြောပါနှင့်။\n. အဖမ်းခံရသော် ရှေ့နေချက်ချင်းငှားပါ။\n.ရဲဝန်ထမ်း၏နံပါတ်၊ ရဲကားနံပါတ်၊ ရဲဝန်ထမ်း၏မျက်နှာပုံသဏ္ဍာန်တို့ကို မှတ်ထားပါ၊\n. အနားရှိသက်သေခံများ၏ နာမည်နှင့်ဖုန်းနံပါတ်ကို ရေးချပါ။\n. ဒဏ်ရာရခဲ့သော် ဒဏ်ရာကိုချက်ချင်းဓာတ်ပုံရိုက်ပါ။ ဆေးရုံပြပါ။ ဆေးကုစာရင်း ကော်ပီယူထားပါ။\n. ပြီးလျှင် ကေ့စ်ဝါကာ (သို့မဟုတ်) မြန်မာစကားပြောရဲဝန်ထမ်းကို ဆက်သွယ်ပါ။\nတခြားးး Professional ကျတာတွေ မယူပဲ\nပစ်ခတ်ခွင့်တွေ ကွက်ယူ သွားးးမှဖြင့်။\n.ဒီအသံကို ကျယ်ကျယ်လောင်လောင် ကြားပါဇီ\nအလဲ့ – ထူးထူးဆန်းဆန်း “ကထူးဆန်း” ကို ပြန်ပေါ်လာအောင် ခေါ်နိုင် ပါလား။\n. ကျေးဇူးပါ ဗိုလ်ချုပ်(အောင်ဆန်း)။ :))\nဝင်ပြီး ဆွေးနွေးပေးတဲ့ မောင်ကာကြီး၊ ဇီကလေး၊ သူကြီး နဲ့ ကထူးဆန်း နဲ့ ဆက်ဆက် တို့ကို ကျေးဇူးပါ။\nချစ်ခြင်းမေတ္တာ မျှဝေ ပေးပေး နေတဲ့ ဂီ ရော ကထူးဆန်း ကိုပါ ထပ်ဆင့်ကျေးဇူးတင်ပါတယ်။\nမောင်ကာကြီး ထောက်ပြလိုက် တဲ့ ဝီ့ ရဲ့ “ဖာသယ်” နဲ့ ဗိုလ်ချုပ်(အောင်ဆန်း) ရဲ့ “ဖာသယ်” နှိုင်းယှဉ် ပြ ဖို့\nအခွင့် အရေး ရလိုက် တာမို့ ဒီ မှာ ဖတ်ကြည့်ကြပါ။\nတကယ်တော့ ဘာမှ မယှဉ် သင့် တဲ့ နှစ်ခု ပေမဲ့ သမိုင်း ကျန်ခဲ့ ပြီမို့ အသေအချာ ရှင်းလင်း အောင် ဖတ်ကြပါ။\nပြီးတော့ ကိုယ့် အသိ နဲ့ ကို စဉ်းစားသာ ကြည့်ကြပါ။\nပဒေသာပင် ပေါက်အောင် ဆိုရင် ကျွန်တော်တို့ အလုပ်လုပ်မှ ဖြစ်မယ် ဆိုတာ ခင်ဗျားတို့ နားလည်စေချင်တယ်။\nအဲဒီတော့ လွတ်လပ်ရေး ရပင်ရသော်ငြားလည်း လွတ်လပ်ရေးရဲ့ တာဝန်တွေ ကို ကျွန်တော်တို့က မထမ်းဆောင်ချင်ဘူး ဆိုရင် ခင်ဗျားတို့ ရတဲ့ လွတ်လပ်ရေးဟာ\nဒီကနေ့ရပြီး မနက်ဖြန်ခါ တခြားလက် ပြန်ပါသွားမှာဘဲ ဆိုတာ ခင်ဗျားတို့ သိစေချင်တယ်။\nဒီတော့ အဲဒီ လွတ်လပ်ရေးရ တဲ့ အခါမှာ ကျွန်တော်တို့ အခုတင်က စီမံကိန်း အမျိုးမျိုး နဲ့ လုပ်တာတောင်မှ အနှစ် ၂၀လောက် ကျွန်တော်တို့ စကားခပ်ရိုင်းရိုင်း ပြောရရင်\nစကားခပ်ရိုင်းရိုင်းပြောရတယ်ဆိုတာ စကားခပ်ရိုင်းရိုင်း ပြောမှ လူတွေက မှတ်မိတယ်။\nစကားခပ်ရိုင်းရိုင်း ဆိုရင် “အတော့ကို ပြဲအောင်ကြိုးစားနိုင်မှ၊ လုပ်နိုင်မှ၊ အဲဒါ အတော့ကို ကုန်းလုပ်နိုင်မှ ရုန်းလုပ်နိုင်မှ အနှစ် ၂၀ လောက် ရှိတဲ့ အခါမှာ တော်ကာကျမယ်။\nဒီတော့ ကျွန်တော်တို့က တကယ်ဘဲ သုညကစပြီး အကုန်လုံးပြန်ပြီးတော့ အုတ်မြစ်ချပြီး အလုပ်လုပ်ရမှာဆိုတော့ အခြားနိုင်ငံတွေ ၊ တခြား လွတ်လပ်တဲ့ နိုင်ငံတွေ က ခြေတလှမ်း လှမ်း ရင်\nကျွန်တော်တို့က ခြေလှမ်း ၄၊ ၅၊ ၁၀ လှမ်း လှမ်းလိုက်နိုင်မှ အဲလိုလိုက်နိုင်တဲ့ အခါကျမှ\nနောက် ၁၀နှစ် အနှစ် ၂၀ တန်သည် အားဖြင့် အဲဒီလို တန်းတူညီတူ ဖြစ်သွားမယ်။\nတန်းတူ ညီတူ မဖြစ်သမျှ ကာလ ပါတ်လုံး ဒီတိုင်းပြည်ကြီးဟာ လွတ်လပ်တယ် ဆိုပေမဲ့\nဟိုလူ့မြင်တဲ့အခါမှာ မျက်နှာချိုသွေးရ ဒီလူ့မြင်တဲ့အခါမှာ မျက်နှာချိုသွေးရ နဲ့\n“ဖာသယ် လိုနိုင်ငံ” မျိုးဖြစ်နေမှာဘဲ ဆိုတာ\nအားမှမရှိသေးတော့ ဒီလိုဘဲ ဖြစ်နေမှာဘဲ။\nအဲဒီတော့ကာ အင်မတန်ကို ကျွန်တော်တို့ တခါထဲ ကျွန်တော်တို့တိုင်းပြည်မှာ ရှိတဲ့လူတွေ စည်းစည်းရုံးရုံး နဲ့ ရှိပါမှ ဖာသယ်သဘောမျိုး နိုင်ငံမျိုး မဖြစ်ဘဲ နေမှာ။\nအဲဒီတော့ တိုင်းရင်းသားအချင်းချင်း ညီညွတ်ရေး၊ တိုင်းရင်းသား လူထုညီညွတ်ရေး၊ စားဖားသမားတွေ ညီညွတ်တာ ကျွန်တော်မလိုချင်ပါဘူး။\nတိုင်းရင်းသား အချင်းချင်း ညီညွတ်ရေး၊ တိုင်းသူပြည်သား လူထုညီညွတ်ရေး အဲဒီ ညီညွတ်ရေး နှစ်ခု မရှိသမျှ ကာလပါတ်လုံး\nဒီတိုင်းပြည်ဟာ လွတ်လပ်ပင် လွတ်လပ်ငြားသော်လည်း ဘယ်ပါတီ တက်တက်၊ ဘယ် အစိုးရ လုပ်လုပ် ဖာသယ်တိုင်းပြည် ဖြစ်နေမှာဘဲ လို့ ကျွန်တော်ပြောချင်တယ်။\nအဲဒီတော့ကာ အဲဒီ နှစ်ခု ကို ခင်ဗျားတို့ မပျက်ပြားပါစေနဲ့။\nဘယ်သူက ဘာလုပ်လုပ် မပျက်ပါစေနဲ့။\nအဲဒါ အင်မတန် အရေးကြီးပါတယ်။\nတကယ်တော့ ဗိုလ်ချုပ် ပြောတဲ့ “ဖာသယ်” မှာ နှိမ်တာမဟုတ်ဘူး။\n“အားမှမရှိသေးတော့ ဒီလိုဘဲ ဖြစ်နေမှာဘဲ။” ဆိုတဲ့ စကား ကပြန်ထိန်းပြီး ဖြစ်ပါတယ်။\nအခု စာပိုဒ် တွေ က “လော်” နဲ့ ရန်ဖြစ်နေ တဲ့ “ချစ်သော ဂီ” အတွက်\nအဲဒီ လော် ပပျောက်ရေး တစ်ကိုယ်တော် ဟောပြောပွဲ လုပ်ချင်ရင် ကိုးကားနိုင်ဖို့ စာ များ။\nဒီတော့ကာ လွတ်လပ်ရေး ဆိုလို့ ခင်ဗျားတို့ကို ကျွန်တော်ပြောပြဦးမယ်။\nလွတ်လပ်ရေးဆိုတိုင်း မြေပဒေသာပင်က မပေါက်နိုင်ဘူး ဆိုတာကို ခင်ဗျားတို့ကို ကျွန်တော်ရှင်းခဲ့ချင်တယ်။\nဘာဖြစ်လို့လဲဆိုလို့ ရှိရင် ခင်ဗျားတို့စိတ်ထဲမှာ လွတ်လပ်ရေး ရတော့ မယ် ဆိုလို့ရှိရင် စိတ်ကူးက ဘယ်လိုစိတ်ကူး ရှိကြလဲ ဆိုလို့ ရှိရင်\nပဒေသာပင်ကြီး ချက်ချင်း နေ့ချင်း ညချင်းပေါက်လာကြတော့မလို ခင်ဗျားတို့ ထင်ထားကြတဲ့ သူတွေ များကြတယ်။\nတစ်ချို့ကလဲဘဲ ဟာ – လွတ်လပ်ရေးရပြီဆိုတော့ ဘာလုပ်ချင်ကြသလဲ ဆိုတော့ ကျွန်တော် အရင်တစ်တစ်ခါတုန်းက တွေ့ခဲ့ တယ်။\nဂျပန်ခေတ်တုန်းက ဂျပန်ခေတ် ဗမာ့လွတ်လပ်ရေး ဘုရားစူးစေ့ ဗမာ့လွတ်လပ်ရေး တုန်းက အဲဒီတုန်းက ဆိုလို့ ရှိရင်\nလွတ်လပ်ရေးရပြီ ဆိုတော့ကာ ဟင်္သာတနယ်ထဲမယ် ကျွန်တော်တွေ့ခဲ့တယ်။\nဘာတွေ့သလဲဆိုရင် လမ်းမပေါ်မှာ ဆေးလှန်းတယ်။\nဟာ လွတ်လပ်ရေးရပြီကွ ဆိုပြီးတော့ လူတစ်ကာသွားတဲ့လမ်းပေါ်မှာ ထွက်ပြီး ဆေးတွေလှန်းတယ်။\nအဲဒီတော့ လမ်းသွားလမ်းလာလုပ်တဲ့သူတွေ အတော်ဂွကျတယ်။\nလွတ်လပ်ရေး ဆိုတဲ့ အဓိပ္ပါယ်က ဘာလဲ။\nလွတ်လပ်ရေးဆိုတာဟာ ကိုယ်တစ်ဦးတစ်ယောက်ကောင်းစားဖို့ ဖြစ်စေ၊ တစ်မျိုးလုံးကောင်းစားဖို့ဖြစ်စေ လုပ်တဲ့နေရာဟာ\nအခြားတစ်ဦး တစ်ယောက် ရဲ့ အကျိုးကို မထိခိုက်ဘဲနဲ့ လွတ်လွတ်လပ်လပ် ကိုယ့်တိုးတက်မှုအတွက် လုပ်နိုင်တာဟာ လွတ်လပ်ရေးဘဲ။\nနောက်ပြီးတော့ လွတ်လပ်ရေးရတဲ့ အခါမှာ လွတ်လပ်ရေးအခွင့်အရေးတွေ ရတယ်။\nလွတ်လပ်ရေးရတဲ့ အခါမှာ ခင်ဗျားတို့ အခွင့်အရေးတွေ ပိုရတာလဲ ရှိတယ်။\nအခွင့်အရေးတွေ ပိုရသလိုဘဲ တာဝန်တွေလဲ ပိုလာလိမ့်မယ်။\n“ချစ်သော ဂီ” ရဲ့ “လော်” တိုက်ပွဲကြီး\n.လှည့်ဖျားခြင်း=မာယာ၊လှည့်ဖျားတတ်သူ=မာယာဝီ ဆိုလို့ .ဂီနဲ့ရွာသူားတွေကို သတိရမိပါတယ်လို့။\nမြန်မာပြည်မှာ လူထုကိုယ်နှိုက်ကိုက.. လူမှုရေးထဲ.. ဘာသာရေးစွက်ဖက်လွန်းနေမှု.. လောကီ-လောကုတ္တရာရှုပ်ထွေးနေမှုကို အမှန်မမြင်နိုင်သမျှ.. ကျိန်စာမလွတ်နိုင်ဘူးထင်မိ…။\nသခင်အောင်ဆန်းကိုယ်တိုင်က..လွတ်လပ်ရေးရချိန်မှာ… ခွဲခြားဖို့ကြိုးစားချင်ခဲ့ပုံရပေမယ့်.. လွတ်လပ်ရေးမရခင်လုပ်ကြံခံလိုက်ရသမို့.. မအောင်မြင်ခဲ့..\n( ဗုဒ္ဓဘာသာကိုနိုင်ငံတော်ဘာသာလုပ်ဖို့ပြောတာ.. သခင်အောင်ဆန်းငြင်းဆိုချက်ကို.. ရှု့ )\nအခုတော့.. ဘကပညာရေးတွေကနေတောက်လျှောက်တွန်းတင်လိုက်တဲ့.. အစွန်ရောက်တွေများလာတာနဲ့အမျှ.. ဒေါ်စုကိုယ်တိုင်လည်း.. …ဆေးမမှီတော့…။\nယူအက်စ်မတော့.. ဖောင်းဒင်းဖားသားတွေကိုယ်တိုင်ကိုယ်က.. နှစ်၂၀၀လောက်ကြို သိမြင်ခဲ့လို့..အခုလို အမေရိကပြည်ထောင်စုတည်ဆောက်နိုင်ခဲ့တယ်… ဖြစ်ကြောင်း…။\nEchoing the language of the founder of the first Baptist church in America, Roger Williams—who had written in 1644 of “[A] hedge or wall of separation between the garden of the church and the wilderness of the world”—Jefferson wrote, “I contemplate with sovereign reverence that act of the whole American people which declared that their legislature should ‘make no law respecting an establishment of religion, or prohibiting the free exercise thereof,’ thus buildingawall of separation between Church & State.”\nHowever, the Court has not always interpreted the constitutional principle as absolute, and the proper extent of separation between government and religion in the U.S. remains an ongoing subject of impassioned debate.[\n၂ . ၉. ၁၉၆၀ ထုတ် မီးဒုတ်သတင်းစာမှာ ပါတဲ့ဗိုလ်ချုပ်ရဲ့နိုင်ငံတော်ဘာသာအပေါ် သဘောထားနဲ့ \nပက်သက်လို့ဒီးဒုတ်ဦးဘချိုအပေါ် ကန့် ကွက်ပြောဆိုချက်များ..။\n“ဒီမှာဆရာ၊ ကျနော်တို့ က လူကြိုက်အောင်လုပ်နေကြတာ မဟုတ်ဘူး။\nဒီလို မဟုတ်မဟပ်ကို စိတ်ထင်ရာတွေ လျှောက်လုပ်နေကြမယ်ဆိုရင် ကျနော်တို့ \nတိုင်းပြည်ကြီးဟာ မကြာမီ ပျက်စီးပြိုကွဲပြီး ကျွန်သဘောက်ဖြစ်သွားကြမှာဘဲ”\n“ကျနော်တို့ တိုင်းပြည်ထဲမှာ အလောင်းဘုရားလက်ထက်ကတည်းက ရှိခဲ့ကြတဲ့\nမွတ်လင်တွေရှိတယ်။ ဗရင်ဂျီတွေရှိတယ်။ အစကတည်းက ရှိလာခဲ့ကြတဲ့\n“အဲဒီတောင်တန်းသားတွေဟာ အင်္ဂလိပ်လက်အောက်မှာတုန်းက တချို့ \nခရစ်ယာန်တွေဖြစ်ပြီး အရိုးစွဲနေကြတာတွေရှိတယ်။ သူတို့ တတွေဟာလည်း\nအားလုံးနိုင်ငံသားတွေဘဲ။ တိုင်းပြည်ကို ကျွန်တွင်းကလွတ်အောင် တိုက်ထုတ်\nကြတုန်းက ကျနော်တို့ ချည်း မဟုတ်ဘူး။ သူတို့ တတွေပါ ပါကြတယ်။\n“အခု ကျွန်တွင်းက လွတ်မယ်မှ မကြံကြသေးဘူး။ သူတို့ တတွေအပေါ်မှာ\nအနိုင်ကျင့်ပြီး ငါတို့ လူများစုရဲ့ ဘာသာကို နိုင်ငံတော်ဘာသာဖြစ်ရမယ်လို့ \nလုပ်လိုက်ရင် ကျုပ်တို့ ဟာ ခွေးလောက်တောင် သောက်သုံးမကျတဲ့ကောင်တွေ\n“ဆရာတို့ ၊ တိုင်းပြည်ကို တိုင်းပြည်ရေးလို့ တွေးစမ်းပါ။ ဘာသာတွေ ဘာတွေ\nညာတွေ လုပ်မနေစမ်းပါနဲ့ ။ ကျနော်တို့ ဟာကျနော်တို့တိုင်းပြည်ကြီးတခုလုံး\n“အမျိုး၊ ဘာသာ၊ သာသနာ၊ ပညာဆိုတာတွေဟာ ရှေးရှေးပဒေသရာဇ်\nမင်းတရားကြီးတွေရဲ့စိတ်ကူးယဉ် ဘ၀င်လေပင့်ပြီးပြောခဲ့တဲ့ စကားတွေပါ။\nအခုအချိန်မှာ ကျနော်တို့ လိုကြတာက ပြည်ထောင်စုကြီးထဲမှာ ရှိနေကြတဲ့\nလူမျိုးအားလုံး၊ ဘာသာအားလုံး ဘယ်တော့မှ မပြိုကွဲဘဲ ခွဲထွက်သွားမယ့်လူတွေ\nပေါ်မလာစေဘဲ နိုင်ငံစိတ်ဓာတ်တခုထံ ရှိနေအောင်သွင်းပေးဖို့စည်းရုံးပေးဖို့ \n“နိုင်ငံတော်ဘာသာ ဗုဒ္ဓဘာသာလုပ်ချင်ရင် ဆရာကိုယ်တိုင် ဘ၀ရှင်မင်းတရားကြီး\nအမည်ခံပြီး သာသနာ့ ဒါယကာတော်တက်လုပ်”\n“ပြီးတော့ စည်ကုံးခရိုင်နဲ့ တကွ စိုးမိုးအုပ်ချုပ်တော်မူ သီရိပ၀ရ ဓမ္မရာဇာ\nဘ၀ရှင်မင်းတရားကြီး သာသနာ့ ဒါယကာ ဘချို၏ ဗုဒ္ဓဘာသာနိုင်ငံတော်လို့ \nဆရာ့ဟာ ဆရာ ကြေညာ၊ ကျနော်မပါဘူး”\nဗိုလ်ဥတ္တမကျော်ရေးတဲ့ “အောင်ဆန်းနှင့် ဘာသာရေး” ဆောင်းပါးတိုလေးတပုဒ်\nရှေ့ သို့ စာစောင်..။\n၁၉၄၆ ခုနှစ်၊ မေလ ၃၁ ရက်နေ့ ကတည်းက အစပြု၍ ရွှေဂုံတိုင်လမ်း၊\nဘုရားကြီးကျောင်းတိုက်တွင် ဂိုဏ်းပေါင်းစုံ သံဃအဖွဲ့ ကြီး၏ ဦးစီးနာယက၊\nသြ၀ါဒစရိယ မဟာနာယက ဆရာတော်ကြီးများ နှစ်လည် အစည်းအဝေးကြီးကို\nကျင်းပနေသည်။ အဆိုပါ နာယကဆရာတော်ကြီးများသည် မြန်မာပြည်\nတပြည်လုံး နေရာအသီးသီးမှ သာသနာရေးအတွက် တပင်တပန်း ကြွရောက်\nလာကြရခြင်းဖြစ်၏။ မြို့ ပေါ်မှ ဒါယကာ/ဒါယကာမများ၊ နိုင်ငံရေးအဖွဲ့ အသီးသီး\nတို့ မှ ခေါင်းဆောင်များသည် ဖော်ပြပါ သြဇာတိက္ကမ ထက်မြက်တော်မူသည့်\nနာယကဆရာတော်ကြီးများကို လာရောက်ဖူးမျှော်ကြလေသည်။ ဆရာတော်ကြီး\nများကို လာရောက်ဖူးမျှော်ရာ၌ အချို့ နိုင်ငံရေးခေါင်းဆောင်များသည်\nရိုးရိုးသားသား ဖူးမျှော်သွားသည်မဟုတ်။ မိမိတို့ နိုင်ငံရေးအဖွဲ့ အတွက်\nအမြတ်ထုတ်သွားကြလေသည်။ သူတို့ သာလျှင် သာသနာကို အလေးစားဆုံး\nသူများဖြစ်ပြီး ကျန် ဖဆပလနှင့် အခြားအဖွဲ့ များသည် သာသနာ့ရန်သူ\nဆရာတော်ကြီးများနှင့် ဖဆပလကို မသိမသာ တွန်းခဲ့တိုက်ခဲ့ကြခြင်းသာ\nဇွန် ၂ ရက် တနင်္ဂနွေနေ့ တွင် ဗိုလ်ချုပ်အောင်ဆန်းနှင့် ဖဆပလကို အတိုက်အခံ\nပြုလုပ်နေသော ရှေးခေတ်နိုင်ငံရေးသမားကြီးများဖြစ်ကြသည့် ဆာပေါ်ထွန်း၊\nဦးသာမြတ်ဒွန်းနှင့် ဂဠုန်ဦးစောဇနီးမောင်နှံတို့ သည် ဆရာတော်ကြီးကို\nလာရောက်ဖူးမျှော်သွားကြ၏။ ဇွန် ၃ ရက်နေ့ တွင် သခင်ဗစိန် ရောက်လာပြန်ပြီး\n“တပည့်တော်သည် ဆရာတော်ကြီးများကို လေးစားကြည်ညိုပါတယ်။\nသာသနာရေးကိုလည်း အစဉ်အားပေးရန် အသင့်ရှိပါတယ်။ တပည့်တော်ကို\nခိုင်းချင်ရာခိုင်းပါ” ဟု စာအုပ်ကြီးအတိုင်း လျှောက်ထားသွားလေသည်။\nထိုအချိန်သို့ ရောက်ရှိသောအခါ ဗိုလ်ချုပ်အောင်ဆန်းသည် ဘာသာရေးကို\nခုတုံးလုပ်၍ ကိုယ်ကျိုးရှာသူများရန်ကို ခုခံကာကွယ်ရန် အချိန်တန်ပြီဟု\nဆုံးဖြတ်လိုက်လေသည်။ ဇွန်လ ၄ ရက် (နယုန်လဆန်း ၅ ရက်)နေ့ တွင်\nဗိုလ်ချုပ်အောင်ဆန်းသည် အရပ်ဝတ်အရပ်စားဖြင့် ဆရာတော်ကြီးများထံ\nကုတ်ကုတ်ကလေး ရောက်ရှိလာခဲ့ပေသည်။ ထိုအခါ မကွေးဆရာတော်\nဦးနာရဒက “ဆရာတော်ကြီးအား ဖူးမျှော်ရန် ဗိုလ်ချုပ်အောင်ဆန်း ရောက်ရှိလာ\nပါတယ်၊ အဖူးမျှော်ခံ ကြွတော်မူကြပါဘုရား” ဟု ပင့်ဖိတ်ပေးလေသည်။\nသက်တော်ဝါတော်ကြီးမားသော ဆရာတော်ကြီးများသည် အဖူးမျှော်ခံနေရာသို့ \nကြွရောက်လာပြီးလျှင် ၀မ်းသာအားရပြီး “ဟဲ့.. ဘယ်မလဲ၊ ဗိုလ်ချုပ်အောင်ဆန်း\nဆိုတာ” ဟု သက်ရွယ်ကြီးသူတို့ ၏ အမူအတိုင်း မျက်မှောင်ကို လက်ဝါးကာပြီး\n၀ိုင်းဝန်းကြည့်ရှုကြလေ၏။ အချို့ ဆရာတော်ကြီးများက “ဟ.. ဗိုလ်ချုပ်\nအောင်ဆန်း.. ဗိုလ်ချုပ်အောင်ဆန်းနဲ့နာမည်ကကြီးလိုက်တာ လွန်ပါရော၊\nပြီးတော့ အငယ်သား ရှိပါသေးကလား” ဟု မိန့် တော်မူကြလေသည်။\nဘုရားကြီးဆရာတော်က ဗိုလ်ချုပ်အောင်ဆန်းအား ယခုဆရာတော်ကြီးများကို\nဘာများလျှောက်ထားချင်သေးသလဲ၊ လျှောက်ထားလိုက လျှောက်ထားရန်\nဗိုလ်ချုပ်အောင်ဆန်းသည် ဆရာတော်ကြီးများ၏ ခွင့်ပြုချက်အရ အောက်ပါ\nအတိုင်း ဘွင်းဘွင်းရှင်းရှင်း လျောက်ထားလေရာ ဆရာတော်ကြီးများက\n“တပည့်တော် ဘာမျှအထူးမလျှောက်ထားလိုပါ၊ သက်တော်ဝါတော်ကြီးသော ဆရာတော်ကြီးများကို မင်္ဂလာတရားအရ လာရောက်ဖူးမျှော်တာပါဘုရား၊\nတပည့်တော်တို့ဗမာပြည်လွတ်လပ်ရေးအတွက် ဆောင်ရွက်တဲ့ကိစ္စမှာ\nဆရာတော်ကြီးများကို မဲဆွယ်ဖို့ နဲ့ဆရာတော်ကြီးများကို နိုင်ငံရေးထဲဆွဲသွင်းဖို့ \nလာခြင်း မဟုတ်ပါ၊ တပည့်တော်မှာ အခြားနိုင်ငံရေးခေါင်းဆောင်ကြီးများလို\nမဲရလိုမှုအတွက် ရည်ရွယ်ပြီး ဆွမ်းကျွေးခြင်း၊ သင်္ကန်းလှူခြင်းတွေလည်း\nမပြုလုပ်နိုင်ပါ၊ လှူဒါန်းဖို့ လည်း တပည့်တော်မှာ ငွေမရှိပါ၊ အလွန်ဆင်းရဲပါတယ်၊\nတတ်နိုင်လို့ လှူတောင်မှ နိုင်ငံရေးမျှော်မှန်းချက်အတွက် မဟုတ်ဘဲ\nစေတနာသန့် သန့် ရှင်းရှင်းနဲ့ သာ လှူမှာပါ၊ အခုလည်း မတတ်နိုင်သေးပါဘုရား”\nဆရာတော်ကြီးများသည် ဗိုလ်ချုပ်၏လျှောက်ထားချက်ကို များစွာသဘောကျ\nတော်မူကြ၍ ရယ်မောတော်မူကြ၏။ “အေး.. တယ်လဲ ပြောင်ကျသကိုး၊\nကြိုက်သကွယ့်” ဟု ရယ်မောမိန့် တော်မူကြလေ၏။\nထို့ နောက် ဗိုလ်ချုပ်အောင်ဆန်းက ဆရာတော်ကြီးမျာ၏ ခွင့်ပြုချက်အရ\n“ဆရာတော်ကြီးများသည် ပရိယတ် ပဋိပတ်ဖြင့် ရိုးရိုးကြီးနေထိုင်ပြီး\nသာသနာတော် ကြီးပွားရေးကို ရွက်ဆောင်နေတယ်ဆိုတာ တပည့်တော်\nယုံကြည်ပါတယ်၊ နိုင်ငံရေးသမားတွေဟာ နည်းပရိယာယ်များပါတယ်။\nသူတို့ ရဲ့ မကောင်းတဲ့ နည်းပရိယာယ်ထဲ မကျရအောင် ပညာသိက္ခာကြီးမားသော\nပုဂ္ဂိုလ်ကြီးများပီပီ သတိထားတော်မူဖို့တပည့်တော်လျှောက်ထားပါရစေ။\nတပည့်တော်တို့ တော့ ဗမာပြည်လွတ်လပ်ရေးအတွက် မီးကုန်ယမ်းကုန်\nဆောင်ရွက်နေကြပါတယ်။ ဒီနိုင်ငံရေးကိစ္စထဲကို တပည့်တော်အနေနဲ့ \nဆရာတော်ကြီးများကို ဆွဲမသွင်းလိုပါ။ လူထုအားနဲ့ကိုယ့်အားကိုယ်ကိုးပြီး\nဆောင်ရွက်သွားပါ့မယ်ဘုရား၊ သာသနာတော်ကို အလွဲသုံးစား မပြုလိုပါဘုရား”\nဟု လျှောက်ထားလိုက်၏။ ဆရာတော်ကြီးများသည် ဗိုလ်ချုပ်၏ ရှင်းရှင်း\nလျှောက်ထားချက်ကို သဘောကျပြီးလျှင် အောက်ပါအတိုင်း ပြန်လည်မိန့် ကြား\n“အေး.. လွတ်လပ်ရေးရအောင် ကြိုးစားကွယ့်၊ ဆရာတော်တို့ အနေနဲ့ \nဘယ်သူ့ ရောင်းအစားမှ မခံပါဘူး၊ မင်း စိတ်ချသွားပေတော့”\n…ဂွဒ်..ကွကို ရှာမဖတ်ဖြစ်တဲ့ စာတွေ တစ်နေရာတည်း စုပေးလို့…လူဂျီး အားလုံးကို ကျေးကျေး


Runway တွေပေါ်မှာ ပြန်လည်တွေ့ရတော့မယ့် စူပါမော်ဒယ် Naomi Campbell – FemaleWear.net\nNaomi Campbell ဟာဆိုရင် နာမည်ကျော် ဗြိတိသျှ စူပါမော်ဒယ်တစ်ဦးဖြစ်ပါတယ်။ သူမရဲ့ အသက် (၁၅)နှစ်ကတည်းက Runway တွေ လျှောက်ခဲ့တာဖြစ်ပြီး ၂၀၀၅ ခုနစ်က ကျင်းပခဲ့တဲ့ Spring 2005 couture collection show မှာ နောက်ဆုံး လျှောက်ခဲ့တာ ဖြစ်ပါတယ်။\n၁၄ နှစ်ကြာပြီးနောက်မှာတော့ Fall 2019 menswear shows မှာ ဧည့်သည်အနေနဲ့ ပြန်လည်ပါဝင်ခဲ့ပြီး အဲဒီနောက်ပိုင်း ပြင်သစ်မှာကျင်းပခဲ့တဲ့ Valentino’s Spring 2019 couture presentation မှာ စူပါမော်ဒယ်တစ်ဦးအနေနဲ့ catwalk လျှောက်ခဲ့တာကို တွေ့ရပါတယ်။ လွန်ခဲ့တဲ့ (၁၄)နှစ်က နောက်ဆုံးလျှောက်ခဲ့တဲ့ Spring 2005 couture collection ပွဲမှာ သူမဟာ ဒီဇိုင်နာ Pierpaolo Piccioli ရဲ့ အီတလီနိုင်ငံကထုတ်တဲ့ အနက်ရောင် dress ကို ဝတ်ဆင်ပြီး runway လျှောက်ခဲ့တာ ဖြစ်ပါတယ်။ ၂၀၀၃ ခုနစ်တုန်းက Runway တစ်ခုမှာ သူမဟာဆိုရင် ပါးတဲ့အနက်ရောင် ဇာဂါဝန်ကို ဝတ်ဆင်ခဲ့ပါတယ်။\nClosing @maisonvalentino‘s Spring 2019 couture show ??? Congratulations onahistorical moment, done in such an elegant manner no words needed to be said.. blessed to be part of such an incredible, spellbinding moment. Thank you ✨✨ @pppiccioli ♥♥??\nသူမက Runway လျှောက်တဲ့ ပုံစံက ကွဲပြားနေပါတယ်။ Sexy တအားကြီး မဆန်ဘူးလို့ မိတ်ဆွေဖြစ်သူ Maya (အဆိုတော်) က Vogue မဂ္ဂဇင်းကို ပြောခဲ့ပါသေးတယ်။ သူမဟာ ကိုယ်ပိုင်အရည်အချင်းရှိတဲ့ ဘုရင်မတစ်ပါးလို့လည်း သူမက ဆက်ပြောခဲ့ပါတယ်။ တန်ဖိုးကြီး brand တွေ ဖန်တီးတဲ့ ဒီဇိုင်နာတွေဟာ သူတို့ရဲ့ ဝတ်စုံတွေဟာ သူမနဲ့ လိုက်ဖက်တယ်လို့ မြင်ကြပါတယ်။ တန်ဖိုးကြီး brand တွေကို ဖန်တီးတဲ့ ကုမ္မဏီတွေကလည်း သူမနဲ့ ချိတ်ဆက်ဖို့ ကြိုးစားနေပါတယ်။\nNaomi Campbell ဟာဆိုရင် ဗြိတိသျှ စူပါမော်ဒယ်တစ်ဦးဖြစ်သလို အဆိုတော်၊ သရုပ်ဆောင်နဲ့ ကိုယ်ပိုင်စီးပွားရေးပြုလုပ်နေတဲ့ နာမည်ကျော်တစ်ဦးပါ။ ၁၉၇၀ ခုနစ်ဖွားဖြစ်တာကြောင့် အခုချိန်မှာ သူမဟာ အသက် ၄၉ နှစ်ရှိပါပြီ။ ၁၉၉၁ ခုနစ်က ပြသခဲ့တဲ့ Cool as Ice ဇာတ်လမ်းမှာ အဓိက မင်းသမီးနေရာကနေ ပါဝင်ခဲ့ပြီး နောက်ဆုံးရိုက်ကူးထားတဲ့ ဇာတ်လမ်းကတော့၂၀၁၅ ခုနစ်က ထွက်ရှိထားတဲ့ Empire ဖြစ်ပါတယ်\nTags: Celebrity, Return, Runway


Other ways to say "I miss you"\nဒီနေ့သင်ခန်းစာလေးမှာတော့ I miss you. အစားပြောလို့ရနိုင်တဲ့အသုံးအနူန်းလေးတွေ အကြောင်းပြောပြသွားမှာဖြစ်ပါတယ်။\nLike and Favorites\nTodd: Natalie, let's talk about our favorite things. Natalie: Sure. Todd: First, what is your favorite color? Natalie: My favorite color is purple. Todd: Really? My favorite color is purple too. Natalie: Oh, really? Todd: Yeah, but I don't have purple clothing. I love the color purple, but I don't have purple clothes. Natalie: Oh, well, everything I wear is purple. Todd: No kidding? Natalie: Yeah, really. Todd: That's so cool. So what about food? What's your favorite food? Natalie: Good question. My favorite food is pizza. I love pizza, but I don't like really big pizzas. Todd: I love pizza too. What is your favorite topping on pizza? Natalie: I like really spicy toppings, so salami or pepperoni, chilies, and sometimes bell peppers too. Todd: Do you like thick pizza or thin pizza? Natalie: No, I don't like thick pizza, because I can't eat too much. The thin pizzas, I get lots of toppings and I don't feel so full. Todd: Yeah, I agree. What about seasons? What is your favorite season? Natalie: My favorite season is winter. Todd: Winter? Natalie: Yeah, I love winter, don't you? Todd: No, I hate winter. Why do you like winter? Natalie: I love the snow. Todd: Oh, I hate the snow. Well, I like the snowalittle bit, but I hate cold weather. Natalie: Yeah, I guess the cold is kind of annoying, but the snow is so much fun. I go skiing and I play snowball fights and I build snowmen. Todd: Yeah, that sounds fun. What about sports? What's your favorite sport? Natalie: I'd say my favorite sport is tennis. Todd: That's interesting. Do you play tennis? Natalie: Yeah, but I'm not very good. Todd: Do you like singles or doubles? Natalie: At the moment I'm having singles lessons. They're really fun. Todd: Oh, now you are taking tennis lessons? Natalie: Yes, about twiceaweek. Todd: Do you watch tennis on TV? Natalie: Yes, I watch it all the time. Todd: Who is your favorite tennis player? Natalie: I really like Roger Federer. Todd: Yeah. He's really good. Okay, last question. What is your favorite movie? Natalie: I don't haveafavorite movie, but I really like comedies. Todd: So what is your favorite comedy? Natalie: My favorite comedy is Ace Ventura. Todd: Ace Ventura is very funny, but that movie is really old. Natalie: It is, but it'saclassic, Todd. Todd: It's like 20 years old, I think, maybe more. Natalie: I know. I've seen itahundred times. Todd: Yeah. I like italot too.\nAtarestaurant Jack and Suzy Jack; You've had Indian Food before, haven't you, Suzy? မင်းအိန္ဒိယအစားအစာ စာဖူးတယ်နော်။ မဟုတ်ဘူးလား ဆူဇီ။ Suzy; No, I haven't. It's very hot and spicy, isn't it? ဟင့်အင်။ ကျွန်မမစားဖူးပါဘူး။ အဲ့ဒါက အရမ်းပူပြီးစပ်တယ်နော်။ မဟုတ်ဘူးလား။ Jack; Some of it is. India's very big country, so there arealot of different kind of foods. တချို့ကတော့ဟုတ်ပါတယ်။ အန္ဒိယကအရမ်းကြီးတဲ့နိုင်ငံပါ။ ဒါကြောင့် အစားအစာမျိုးစုံပေါများပါတယ်။ Suzy; I don't mind spicy food. What do you recommend? ကျွန်မ က စပ်တဲ့အစားအစာတွေဆိုလဲအဆင်ပြေပါတယ်။ ဘယ်တစ်ခုကို စားကြည့်စေချင်လဲ။ Jack; Well, there is the Chicken Kashmiri. Chicken Kashmiri ဆိုတဲ့အစားအစာတော့ရှိတယ်။ Jack; That's chicken inamild and creamy sauce. အဲ့ဒါက ဆော့နဲ့ကြက်သားကိုချက်ထားတာပါ။ Jack; The sauce is made with pineapples and bananas, so it's quite sweet, too. အဲ့ဒီဆော့က နာနတ်သီးနဲ့ငှက်ပျောသီးနဲ့ပြုလုပ်ထားတာပါ။ ဒါကြောင့်အရမ်းလဲချိုပါတယ်။ Suzy; No, I'm not very fond of bananas. ဟင့်အင်။ ကျွန်မ ငှက်ပျောသီးသိပ်မကြိုက်ဘူး။\nHow to increase your vocabulary အခုပြောပြပေးမည့်အကြောင်းအရာလေးကတော့ အင်္ဂလိပ်စာ ကို တကယ်တိုးတက်ချင်သူတွေအတွက်အမှန်တကယ် အလုပ်ဖြစ်စေမှာဖြစ်ပါတယ်။ အင်္ဂလိပ်စာလေ့လာသူတွေဟာ သဒ္ဒါ ကိုလေ့လာပြီးချိန်ပြီးမှာ စာကြောင်းတည်ဆောက်မှုပုံစံတွေမှန်ကန်သွားပေမယ့် စကားလုံး ဝေါဟာရ အားနည်းမှုပြဿနာနဲ့ရင်ဆိုင်တတ်ကြရပါတယ်။ ကိုယ်ပြောချင်တဲ့ အဓိပ္ပာယ်တွေကို ထိမိအောင် သဒ္ဒါနည်းလမ်းကျဖို့တင်မက စကားလုံး၊ ဝေါဟာရ ပေါကြွယ်ဝစွာသုံးနိုင်ဖို့လဲအရေးကြီးပါတယ်။ ဒါကြောင့်ဝေါဟာရကြွယ်ဖို့ လိုက်နာသင့်တဲ့နည်းလမ်းအနည်းငယ်ကိုပြောပြပေးချင်ပါတယ်။ ပထမဦးဆုံး အနေနဲ့အင်္ဂလိပ်စာ လေ့လာသူတွေကို စကားလုံးပေါကြွယ်ဝအောင် စာများများဖတ်ပါလို့ အကြံပြုပေးချင်ပါတယ်။ ဒါပေမယ့် စာဖတ်ပါ လို့တိုက်တွန်းရတာဟာလဲ သုံးနေကျ ဟောင်းအိုနေတဲ့စကားကို ထပ်ထပ်သုံးရတာဖြစ်တဲ့အတွက် အရာမထင်သလိုဖြစ်နေပါတယ်။ ဒါကြောင့် စာဖတ်ပါ လို့ပြောရတာထက် ကိုယ်ကြိုက်နှစ်သက်တဲ့ကိုယ်စိတ်ဝင်စားတဲ့အကြောင်းအရာပေါင်းစုံကိုဖတ်ပါလို့ ပြောချင်ပါတယ်။ ကိုယ့်ရဲ့ရည်ရွယ်ချက်က အင်္ဂလိပ်စာတိုးတက်ချင်တာဖြစ်တဲ့အတွက် အင်္ဂလိပ်လိုရေးသားထားတဲ့ ကိုယ့်ဖတ်နိုင်စွမ်းရှိတဲ့ ကိုယ်စိတ်ပါဝင်စားတဲ့အကြောင်းအရာတွေကိုဖတ်သင့်ပါတယ်။ ဥပမာ ရုပ်ရှင်တွေကြည့်ရတာကြိုက်တဲ့သူဆိုရင် အင်္ဂလိပ်စာတန်းထိုးရုပ်ရှင်တွေကိုကြည့်ပါ။ အင်္ဂလိပ်လို့ရေးသားထားတဲ့ ရုပ်ရှင်အညွန်းတွေကိုဖတ်ပါ။ ဒါကတော့ ပိုအလုပ်ဖြစ်မယ်ထင်ပါတယ်။ ရုပ်ရှင်ဟာဝတၳုကိုပြန်လည်ရိုက်ကူးထားတယ်ဆိုရင် အဲ့ဒီဝတၳုကိုဖတ်နိုင်အောင်ကြိုးစားသင့်ပါတယ်။ ဒုတိယအချက်အနေနဲ့ကတော့ များများရေးပါ။ စာဖတ်ရုံတင်မကပါဘူး။ ဖတ်ဖူးတဲ့စာကို မှတ်သားဖို့လဲလိုပါတယ်။ အင်္ဂလိပ်စာလေ့လာနေတဲ့သူတွေမှာ အနည်းဆုံးတော့ မှတ်စုစာအုပ်တစ်ခုရှိမယ်ထင်ပါတယ်။ ဟောဝါရပေါကြွယ်စေဖို့အတွက် အရေးကြီးတဲ့အချက်ထဲမှာ မှတ်စုစာအုပ်ထဲ ချရေးတတ်တဲ့အကျင့်ဟာလဲ တစ်နည်းအထောက်အကူဖြစ်စေပါတယ်။ ကိုယ်ဖတ်ထားဖူးတဲ့စာအုပ်ထဲက စာကြောင်းလေးကို သူငယ်ချင်းတွေနဲ့ Text message ပို့တဲ့အခါ အပျော်တမ်း Facebook status တင်တဲ့အခါမှာသုံးကြည့်ပါ။ ဒီနည်းကိုတော့ ကိုယ်ဖတ်ထားဖူးတဲ့စာကိုလက်တွေ့ဘဝမှာ Apply လုပ်တယ် ပြန်အသုံးချတယ်လို့ခေါ်ပါတယ်။ ဖတ်ဖူးတဲ့စာကို လက်တွေ့ပြန်အသုံးချမှ မှတ်မိတာဖြစ်ပါတယ်။ အတွေးများကိုဖြန့်ကျက်ပါ စကားလုံးအသစ်တစ်ခုကိုတွေ့တဲ့အခါ အဲ့ဒီစကားလုံးမှာတင်ရပ်မနေဘဲ သူ့ရဲ့ရှိသမျှပုံစံတွေကိုလေ့လာပါ။ ဥပမာ Beautiful ဆိုပါတော့။ သူက adj ပါ။ beautiful ဟာ adj အပြင်နောက်ထပ် ဘယ်လိုပုံစံတွေရှိနိုင်သေးလဲဆိုတဲ့အတွေးကိုဖြန့်ကျက်ပါ။ သူ့မှာ noun ရှိဦးမလား၊ verb ရှိဦးမလားဆိုတဲ့အတွေးတွေကိုထပ်ဆင့်ပွားပြီး လေ့လာပါ။ Crazy အင်္ဂလိပ်စာလေ့လာသူတွေကို အကောင်းဆုံးအကြံပြုချင်တာက ရူးသွပ်ပါ။ ဟုတ်ပါတယ်။ ကိုယ်တတ်မြောက်လိုတဲ့ အတတ်ပညာတစ်ခုအပေါ်မှာ ရူးသွပ်မှ အတတ်မြန်ပါတယ်။ ကိုယ့်ရဲ့ရည်ရွယ်ချက်က ဝေါဟာရကြွယ်ဝဖို့ဆိုရင် စကားလုံးအသစ်အဆန်းတွေကို ထိတွေ့ဖို့ကြောက်မနေဘဲ ပိုပိုလေ့လာပေးသင့်ပါတယ်။ ကိုယ်နဲ့လက်တစ်ကမ်းမှာရှိနေတဲ့ ကော်ဖီမစ်မှာပါတဲ့ ပါဝင်ပစ္စည်းတွေကအစ တကယ့်ပညာရှင်တွေရေးသားထားတဲ့စာတွေအထိ အင်္ဂလိပ်စာလုံး ပါနေတဲ့စာတိုင်းကို ရူးသွပ်စွာဖတ်ပါ။ ကိုယ်နဲ့ထိတွေ့လာသမျှ အင်္ဂလိပ်စကားလုံးတွေကို ကိုယ်အပိုင်ဖြစ်လာအောင် ရူးသွပ်စွာ ကြိုးစားကြည့်ရအောင်ပါနော်။\nAfter School Activities John; Will you play any sports this school year? ဒီနှစ် ကျောင်းအားကစားမှာပါမှာလား Suzy; I want to play hockey. But I'm not sure if I will have enough time. ငါ ဟော်ကီကစားချင်တယ်။ ဒါပေမယ့် ငါအချိန်ရပါ့မလားမသေချာဘူး။ John;I'm on the school soccer team. I'm also going to take up swimming. ငါ ကျောင်းဘောလုံးပွဲမှာ ကစားမလို့။ ရေကူးလဲသင်တော့မယ်။ Suzy; You're going to be on the soccer team and swim, too? မင်းက ဘောလုံးအသင်းမှာလဲပါမယ်၊ ရေကူးအသင်လဲပါမယ်ပေါ့။ John;Yeah. ဟုတ်ပါတယ်။ Suzy; That seems likealot. You will be very busy! Do you think you will have any free time? ဒါက သိပ်များတဲ့ပုံပေါ်တယ်နော်။ မင်းတော့အရမ်းအလုပ်များလိမ့်မယ်။ မင်းမှာအားချိန်ရှိမယ်လို့ရောထင်လား။ John; I will play soccer with my school team during the week. I will go swimming during the weekend. ငါ ကျောင်းဖွင့်ရက်မှာ ကျောင်းဘောလုံးအသင်းမှာကစားမယ်။ ပိတ်ရက်မှာတော့ ရေကူးမယ်။ Suzy; When will you have time to do your homework? And when will you study? အိမ်စာလုပ်ဖို့အချိန်မင်းအချိန်ရှိလိမ့်မလဲ။ ပြီးတော့ မင်းဘယ်အချိန်စာလေ့လာမှာလဲ။ John; I do my homework after school every day. I study ever weekend. My mother won't let me play sprots until I have done all my work. ငါ ကျောင်းအပြန်နေ့တိုင်းအိမ်စာလုပ်တယ်။ ပိတ်ရက်တိုင်း စာလေ့လာတယ်။ ငါ့အမေက ငါ့အလုပ်တွေမပြီးရင်အိမ်ပြန်ခွင့်မပြုဘူး။ Suzy; Well, I hope you find enough time for both schoolwork and sports. Goo Luck! ကောင်းပါပြီ။ ကျောင်းစာနဲ့အားကစားနှစ်ခုလုံးအတွက် အချိန်လုံလောက်ပါစေလို့ဆုတောင်းပေးပါတယ်။ ကံကောင်းပါစေ။\nSort of & Kind of Sort of နဲ့ kind of စကားလုံးနှစ်ခု native speaker တွေနဲ့စကားပြောတဲ့အခါ (သို့) အင်္ဂလိပ်စကားပြောတဲ့ပတ်ဝန်းကျင်တွေမှာကြားရလေ့ရှိပါတယ်။ သူတို့နှစ်ခု စာကြောင်းတွေ ဘယ်လို ကွဲလွဲအသုံးပြုနိုင်လဲဆိုတာကိုဒီနေ့သင်ခန်းစာလေးကနေ ပြောပြပေးမှာဖြစ်ပါတယ်။ တစ်ယောက်ယောက်ကနေ I'm kind of hungry. မြန်မာလိုကတော့ ကျွန်တော်ဗိုက်သိပ်မဆာဘူးလို့ အဓိပ္ပာယ်ယူနိုင်ပါတယ်။ kind of ၊ sort of ရဲ့အဓိပ္ပာယ် က အတိအကျတော့မဟုတ်ပေမယ့် အများကြီးမဟုတ်ဘူး၊ ဒါပေမယ့်နည်းနည်းလို့ဆိုနိုင်ပါတယ်။ I'm kind of hungry. ကျွန်တော် ဗိုက်အများကြီး ဆာတာမဟုတ်ဘူး နည်းနည်းဆာတယ် ဒီလိုသဘောပါ။ He's kind of crazy. သူကနည်းနည်းတော့ရူးတယ်။ ဆိုလိုတာက သူတကယ် အတိအကျရူးနေတဲ့သူတော့မဟုတ်ဘူး။ ဒါပေမယ့် နည်းနည်းတော့ ရူးတယ် လို့ဆိုပါတယ်။ sort of ၊ kind of သုံးတဲ့အခါမျိုးမှာစကားပြောသူနည်းနည်း အပျော် စနောက်တဲ့ပုံစံဖြစ်အောင် ပြောလိုက်ခြင်းလဲဖြစ်ပါတယ်။ တစ်ယောက်ကို He's crazy။ သူကရူးနေတာ လို့တန်းပြောခြင်းက မယဉ်ကျေးပါဘူး။ ရင်းနှီးနေသူတွေအတွက်သာအဆင်ပြေပါတယ်။ဒါကြောင့် အဓိပ္ပာယ်ကို နည်းနည်း ဖော့သွားအောင် He's kind of crazy. သူကနည်းနည်းတော့ရူးတယ် လို့သုံးလိုက်တာဖြစ်ပါတယ်။ sort of နဲ့ kind of ရဲ့နောက်မှာ adj (သို့) noun လိုက်နိုင်ပါတယ်။ ဥပမာ We're kind of lost. ဒီလိုစာကြောင်းမျိုးကို ဥပမာပေးရမယ် ဆိုရင် ကိုယ်မသိတဲ့ နေရာတွေသူငယ်ချင်းတွေနဲ့သွားလည်ကြတယ်။ အဲ့ဒီအချိန်မှာ ကိုယ်နဲ့အတူပါမလာတဲ့သူက လမ်းမေးမယ် မင်းတို့ဘယ်ရောက်နေကြပြီလဲ။ ဘာညာပေါ့နော်။ကိုယ်သွားနေတဲ့နေရာက တစ်ခါမှမရောက်ဖူးဘူး။ အဆင်ပြေသလို ရှောက်သွားနေပြီတော့ ဘယ်နေရာဆိုတာ ကိုယ်လဲမပြောတတ်တဲ့အခါမျိုးမှာ We're kind of lost. လို့သုံးပါတယ်။ ငါတို့ဘယ်ရောက်နေလဲတောင်မသိဘူး။ ခပ်နောက်နောက်ပြောတာမျိုးလဲဖြစ်ပါတယ်။ လမ်းပျောက်ပြီး ဘယ်ရောက်လို့ရောက်မှန်းမသိတော့တာမဟုတ်ပါဘူး။ လမ်းပျောက်တယ်ဆိုတဲ့ အဓိပ္ပာယ် ကို ဖော့သွားအောင် သုံးလိုက်တာဖြစ်ပါတယ်။ She's kind of important. သူမက နည်းနည်းတော့အရေးပါတယ်။ ဒီစကားလုံးနှစ်ခု ကို စကားပြောတွေမှာမြန်မြန်ပြောတဲ့အခါ soda , kinda ဆော့ဒါ။ ကိုင်းဒါ လို့ထွက်ပါတယ်။ကောင်းပါပြီဒီနေ့သင်ခန်းစာလေးကတော့ဒီလောက်ပါပဲ။\n4 ways to order inaRestaurant\nစားသောက်ဆိုင် တစ်ခုကိုထိုင်တဲ့အခါ အရိုးစင်းဆုံး မှာကြားနိုင်တဲ့အင်္ဂလိပ်အသုံးအနူန်းတွေကိုပြောပြသွားမှာဖြစ်ပါတယ်။ 1 I'd like---- ပုံမှန်အားဖြင့် တော့ I'd like ---- ဆိုတာက I would like ----- ပါပဲ။ I'd like the cheesecake, please. ချိစ်ကိတ်ရမလား I'd likeahamburger. ဟမ်ဘာဂါရမလား I'd like coffee. ကော်ဖီရမလား ဒီလိုအသုံးတွေက ရိုးစင်းပြီး လက်တွေ့မှာလဲ သုံးနေကြစကားတွေဖြစ်ပါတယ်။2I'm gonna have ----- I'm gonna have the salad. ကျွန်မ အသုတ်စားမယ်။ ဒီစကားလုံးက I'm going to have လို့ဆိုလိုတာပဲဖြစ်ပါတယ်။ ဒီနေရာမှာသတိပြုရမှာက I'm gonna have ရဲ့နောက် ကိုယ်မှာတော့မယ့်အစားအစာရဲ့ရှေ့မှာ the ကိုထည့်သုံးပါတယ်။ I'm gonna have the hamburger. ကျွန်မ ဟမ်ဘာဂါစားမယ် နောက်တစ်ခါ I'll have လို့လဲသုံးရပါတယ်။ ကိုယ်က menu ကကြည့်ပြီးမှာမယ်ဆိုရင် I'll have the No.2. ကျွန်မ နံပါတ်၂ က တစ်ခုစားမယ်။ I'll have the hamburger with french fries. ကျွန်မ အားလူချောင်းကြော်နဲ့ဟမ်ဘာဂါစားမယ် ကိုယ်မှာတဲ့အစားအစာရဲ့ရှေ့မှာတော့ the ကိုထည့်သုံးတယ်ဆိုတာသတိပြုရပါမယ်။3I'm going to take ----- I'll take ---- နောက်တစ်ခါအစားအသောက်တွေမှာတဲ့အခါ သုံးနိူင်တဲ့စကားလုံးက take ဖြစ်ပါတယ်။ I'm going to take the hamburger. ကျွန်မ ဘမ်ဘာဂါစားမယ် I'll take the coffee. ကျွန်မကော်ဖီသောက်မယ် I'll take the salad. ကျွန်မအသုတ်စားမယ်။ နောက်ထပ် အသုံးတစ်ခုကတော့4I'm gonna go with ---- ဖြစ်ပါတယ်။ I'm gonna go with the salad. ကျွန်မအသုတ်စားမယ် I'm gonna go with the grilled chicken. ကျွန်မ ကြက်ကင်စားမယ် I'm gonna go with the salmon sushi. ကျွန်မ ဆော်လမွန်ဆူဆီစားမယ် gonna go ဆိုလို့ အဲ့ဒီအစားအစာတွေနဲ့သွားသည်လို့အဓိပ္ပာယ်ယူလို့မရပါဘူး။ ဒါကကိုယ့်ရဲ့ရွေးချယ် မှုပါလို့အဓိပ္ပာယ်ရပါတယ်။ ဒီနေ့ဗီဒီယိုလေးရဲ့အဆုံးမှာတော့မေးခွန်းလေးတစ်ခုမေးချင်ပါတယ်။ အခုပြောပြခဲ့တဲ့အသုံးအနူန်းတွေထဲကကိုယ် ကြိုက်နှစ်တဲ့တစ်ခုနဲ့ comment မှာ ကိုယ်စားချင်တာကိုမှာတဲ့ပုံစံလေးရေးပေးခဲ့ပါနော်။\nGet Get ကိုမြန်မာလို ရရှိသည်၊ ရောက်ရှိသည် လို့အဓိပ္ပာယ်ရပါတယ်။ နေ့စဉ်သုံး အင်္ဂလိပ်စကားပြောတွေမှာ အမြဲလို get တို့ got တို့သုံးနေကြတာကြားဖူးမယ်ထင်ပါတယ်။ ဒါပေမယ့် အင်္ဂလိပ်စာလေ့လာသူတွေအနေနဲ့ get ကိုဘယ်လိုသုံးကြလဲ ဘယ်လိုအခြေအနေတွေမှာ သုံးကြလဲဆိုတာကတော့ နည်းနည်းရူပ်ထွေးတတ်ပါတယ်။ ဒါပေမယ့် You are not alone ပါ။ get အသုံးပြုမှုကို သိပ်မရှင်းကြတာ လူပေါင်း၊ရာပေါင်းထောင်ပေါင်းများစွာရှိနိုင်ပါတယ်။ ဒါကြောင့်ဒီနေ့မှာတော့ နေ့စဉ်သုံးစကားပြောတွေမှာ အသုံးများတဲ့ Get အသုံးမှုကို ပြောပြသွားပေးမှာဖြစ်ပါတယ်။စာကြောင်းတွေမှာတခြားသော get အသုံးပြုမှုတွေလဲရှိနိုင်ပေမယ့် အသုံးများပြီးလွယ်ကူတဲ့ get အသုံးပြုမှု6ခုကိုပြောပြသွားမှာဖြစ်ပါတယ်။ I got eight hours of sleep last night. မနေ့ညက ငါ ၈ နာရီအိပ်ခဲ့တယ်။ ဥပမာ ငါအရမ်းပင်ပန်းနေပြီ မနေ့ညက ငါ ၃ နာရီပဲအိပ်ခဲ့ရတာ I'm so tired. I only got three hours of sleep last night. အိပ်စက်တာတွေနဲ့ပတ်သက်ရင် get တို့ got တို့သုံးနိုင်တယ်ဆိုတာမျိုးမှတ်ထားရပါမယ်။ I only got three hours of sleep last night. I hope that I can get eight hours of sleep tonight. မနေ့က ငါ သုံးနာရီပဲအိပ်ခဲ့ရတယ်။ ဒီညတော့ ငါ ၈ နာရီအိပ်လို့ရနိုင်မယ်မျှော်လင့်ပါတယ်။ နောက်ထပ်အသုံးလေးက get distracted by social media လူမှုကွန်ယက် မှာ စိတ်အနှောက်အယှက်ဖြစ်ရတယ်လို့အဓိပ္ပာယ်ရပါတယ်။ I get distracted by Facebook because people on FB give rude comments. ဖေ့ဘုတ်သုံးလို့စိတ်အနှောက်အယှက်ဖြစ်ရတယ် ဘာလို့လဲဆိုတော့ ဖေဘုတ်ပေါ်က လူတွေက ရိုင်းစိုင်းတဲ့မှတ်ချက်တွေပေးကြလို့ပါ။ Get နဲ့ပတ်သက်ပြီး နောက်မှာဆက်ထည့်လို့ရတဲ့စကားလုံးတွေအများကြီးရှိပါတယ်။ I got bored. ငါပျင်းလာခဲ့သည်။ I'm getting hungry. ငါဗိုက်ဆာလာသည်။ နောက်ထပ် getကိုသုံးနိုင်တဲ့ဝါကျကတော့ I got home at 8 pm last night. ငါမနေ့ညက အိမ်ကို ၈ နာရီမှရောက်တယ်။ He got home at5pm every day. သူနေ့တိုင်း ၅ နာရီဆိုအိမ်ရောက်တယ်။ ကိုယ်က ကျောင်းသွားမယ်၊ ရုံးသွားမယ်၊ တစ်ခုခု လုပ်နေရာကနေ အိမ်ကို တိကျတဲ့အချိန်တစ်ခုခုမှာရောက်ရှိတယ်။ အဲ့ဒီလိုအခြေအနေတွေမှာသုံးနိုင်သလို၊ When are you going to get home? အိမ်ကိုဘယ်အချိန်ပြန်မှာလဲ။ What happened last night when you get home? မနေ့က မင်းအိမ်ပြန်ရောက်တော့ ဘာဖြစ်ခဲ့တာလဲ။ စသဖြင့် get home ကိုအသုံးပြုနိုင်ပါတယ်။ Get back - ပြန်ရောက် ဒီအသုံးကိုလဲ အိမ်ပြန်ရောက်တယ်ဆိုတဲ့အခြေအနေတွေမှာသုံးနိုင်ပါတယ်။ I got back from vacation yesterday, but I'm still tired. မနေ့ကခရီးကပြန်ရောက်တယ် ဒါပေမယ့်အခုထိပင်ပန်းနေတုန်းပဲ။ What are you doing? မင်းဘာလုပ်နေတာလဲ။ I just get back from school. ကျောင်းကပြန်လာရုံရှိပါသေးတယ်။ Get back from work, get back from တစ်နေရာရာပေါ့နော် ကိုယ်ရောက်ခဲ့တဲ့တစ်နေရာရာကနေ ပြန်ရောက်လာတာ။ သူငယ်ချင်းအိမ်လဲ ဖြစ်မယ်၊ အလည်သွားတဲ့နေရာ တစ်ခုခုလဲဖြစ်မယ်။ I got back from the concert late. ပွဲကနောက်ကျမှပြန်ရောက်ခဲ့တယ်။ don't get why- နားမလည်နိုင် တစ်ခုခု ဘာကြောင့်နာမည်ကြီးနေရလဲနားမလည်တော့ဘူး။ ဆရာမ စာရှင်းပြတာ လိုက်မမှီဘူးနားမလည်နိုင်ဘူးစတဲ့ အခြေအနေတွေမှာသုံးနိုင်ပါတယ်။ don't get why ပြီးတော့နောက်ကတစ်ခုခုဆက်ရေးပြီး သုံးနိုင်ပါတယ်။ I don't get why this is popular. I don't get why you didn't like the tv show. မင်းတီဗွီရှိုးကိုဘာကြောင့်မကြိုက်ခဲ့လဲနားမလည်တော့ပါဘူး။ I don't get what do you say မင်းဘာပြောခဲ့လဲ ငါနားမလည်လိုက်ဘူး။ စသဖြင့်သုံးနိုင်ပါတယ်။ get together ဒီအသုံးအနူန်းကတော့ တွေ့ကြရအောင်လို့အဓိပ္ပာယ်ရပါတယ်။ I want to see you. I want to visit you နဲ့အတူတူပါပဲ။ ဒီစကားလုံးကတော့နေ့စဉ်ပေါ့ပေါ့ပါးပါး စကားပြောတွေမှာသုံးကြတာပါ။ ဒါကြောင့် သူငယ်ချင်းတစ်ယောက်ယောက်နဲ့တွေ့ဖို့ချိန်းဆိုတာ get together လေးစမ်းသုံးကြည့်သင့်ပါတယ်။ Let's get together at5o'clock. ငါးနာရီလောက်တွေ့ကြရအောင် Let's get together next month. နောက်လကျတွေ့ရအောင် ဒါမှမဟုတ် I can't get together,I'm sorry. ငါမတွေ့နိုင်ဘူး။ ငါစိတ်မကောင်းပါဘူး။ အခုပြောပြသွားခဲဲ့တဲ့ get အသုံးအနူန်းတွေထဲက ကိုယ်ကြိုက်နှစ်သက်ရာတစ်ခုကိုသုံးပြီး comment ပေးခဲ့ပါနော်။\nHousewarming Party Suzy; Hi, John. Thanks for coming to my housewarming party. ဟိုင်း ဂျွန်။ အိမ်တက်ကိုလာရောက်ပေးတဲ့အတွက်ကျေးဇူးတင်ပါတယ်။ John; Hello, Suzy! Thanks for inviting me to see your lovely new home, It's beautiful! ဟယ်လိုဆူဇီ။ ချစ်စရာအိမ်အသစ်လေးကိုတွေ့ရဖို့ဖိတ်ကြားတဲ့အတွက်ကျေးဇူးတင်ပါတယ်။ ဒါကသိပ်လှတာပဲ။ Suzy; Thank you. I'm glad you like it. ကျေးဇူးတင်ပါတယ်။ မင်းကြိုက်တယ်ဆိုလို့ ကျွန်မဝမ်းသာပါတယ်။ John; Did you decorate your house all by yourself? မင်းရဲ့အိမ်ကို ကိုယ်ဘာသာပြင်ဆင်တာလား။ Suzy; Yes, I did. I traveled around Europe last year. I got some beautiful furniture for my house there. ဟုတ်ပါတယ်။ ကျွန်မပြင်ဆင်ခဲ့တာပါ။ ပြီးခဲ့တဲ့နှစ်က ကျွန်မ ဥရောပကို သွားလည်ခဲ့တယ်။ ကျွန်မအိမ်အတွက်အဲ့ဒီကနေ လှပတဲ့ပရိဘောဂတွေရခဲ့ပါတယ်။ John; Do you plan to go onanew trip this summer? ဒီနှစ်နွေရာသီ ခရီးထွက်ဖို့အစီအစဉ်ရှိလား။ Suzy; Yes, I am planning to visit China. ဟုတ်ပါတယ်။ ကျွန်မ တရုတ်ကိုသွားလည်ဖို့စီစဉ်နေတာပါ။ John; That's great! How long will you be there? ဒါသိပ်မိုက်တယ်။ အဲ့ဒီမှာမင်းဘယ်လောက်ကြာမှာလဲ။ Suzy; I will be there foramonth. ကျွန်မအဲ့ဒီမှာ တစ်လကြာလောက်ရှိနေမှာပါ။ John; You can find some beautiful things in China for your new house. You should go shopping while you are there. တရုတ်မှာ မင်းအိမ်အသစ်အတွက် လှပတဲ့အရာတွေ မင်းတွေ့ရနိုင်တယ်။ အဲ့ဒီမှာရှိနေတုန်းမင်းဈေးဝယ်ထွက်သင့်တယ်။ Suzy; Of course! It will be fun to go shopping there. By the way, please help yourself to the refreshments. ဒါပေါ့။ အဲ့ဒီမှာဈေးဝယ်ထွက်ဖို့သိပ်ပျော်ဖို့ကောင်းမှာပဲ။ ဒါနဲ့စကားမစပ် စားသောက်ဖွယ်ရာတွေကို ကိုယ့်အိမ်ကို သဘောထားစားပါနော်။ John; Thanks. The food looks delicious. ကျေးဇူးပါ။ အစားအသောက်တွေကကောင်းမယ့်ပုံပဲ။\nVocabulary Instead of Very (2)\nVocabulary Instead of Very2ဒီသင်ခန်းစာလေးမှာ very အစားသုံးနိုင်တဲ့ စကားလုံးလေးတွေကိုပြောပြပေးမှာဖြစ်ပါတယ်။ ပြီးခဲ့တဲ့သင်ခန်းစာမှာတုန်းက very good လို့ပြောမယ့်အစား great လို့စကားလုံးတည်းတဲ့အစားထိုး သုံးပြသွားတဲ့စကားလုံးလေးတွေကိုပြောပြခဲ့တာဖြစ်ပါတယ်။ ဒီနေ့ဗီဒီယိုမှာတော့ ကိုယ်က very beautiful လို့အဓိပ္ပာယ်ရတဲ့ စကားလုံးတစ်ခုကိုပြောချင်တယ်။ ဒါပေမယ့်မေ့နေတယ်ဆိုပါစို့။ ကိုယ်က Beautiful ကိုပဲဆက်သုံးလို့အိုကေပါတယ်။ ဒါပေမယ့် very အစား တခြားလှတဲ့စကားလုံးလေးတွေအစားထိုနိုင်ပါတယ်။ Extremely You're looking extremely beautiful. အိုမိုင်ဂေါ့ ဘေဘီ အရမ်းကိုလှနေပါပြီတို့ဘာတို့။အရမ်းကိုလှနေတယ်လို့ ပြောချင်တာဖြစ်ပါတယ်။ Awfully It's awfully cold. very cold အစား awfully cold လို့သုံးကြည့်တာဖြစ်ပါတယ်။ Super Super ကတော့ စကားပြောတွေမှာအများဆုံးသုံးကြပါတယ်။ You're super cute. super nice. super friendly. နောက်တစ်ခါ Terribly Terribly က ရိုးရိုးဝါကျမှာတော့ အငြင်းဝါကျမှာရော သုံးနိုင်ပါတယ်။ ဥပမာ You're terribly nice guy. It's terribly hot. စသဖြင့် very နေရာမှာ သုံးလို့ရတာလေးတွေကို မှတ်ထားပြီး ကိုယ်ရဲ့အင်္ဂလိပ်စကားပြောတွေမှာသုံးနိုင်ပါတယ်။ ကောင်းပါပြီ ဒီနေ့လေ့လာခဲ့ကြတာကတော့ very အစားသုံးလို့ရတဲ့စကားလုံးတွေအကြောင်းဖြစ်ပါတယ်။